Η **Νατάλια Μαρίσα Ορέιρο Ιγκλέσιας** (ισπανικά: *Natalia Marisa Oreiro Iglesias* [ορθή προφορά*:* *naˈtalja oˈɾejɾo*], Μοντεβιδέο, 19 Μαΐου 1977), γνωστή ως **Νατάλια Ορέιρο**, είναι Ουρουγουανή ηθοποιός, τραγουδίστρια, στιχουργός, παραγωγός, παρουσιάστρια και σχεδιάστρια μόδας, της οποίας η καριέρα αναπτύχθηκε κυρίως στην Αργεντινή. Είναι πρέσβειρα καλής θέλησης της UNICEF για το Ρίο ντε λα Πλάτα.

Αφού έκανε εμφανίσεις σε διαφημίσεις κατά τη διάρκεια της παιδικής της ηλικίας, η Ορέιρο μετακόμισε στην Αργεντινή το 1994 για να συνεχίσει την καριέρα της. Οι πιο γνωστές της δουλειές περιλαμβάνουν τις τηλενουβέλες: *Σαμπρίνα, το κορίτσι της αγάπης* (Ricos y famosos)(1997)*,* *Μιλάγκρος, η ατίθαση* (Muñeca brava) (1998-99), *Μελίτα, το φλογερό κορίτσι* (Kachorra) (2002)*, Σαρίτα, είσαι η ζωή μου* (Sos mi vida) (2006) *και Μονάχα εσύ* (Solamente vos) (2013-14)*.* Λόγω της διεθνής επιτυχίας πάνω σε αυτές, άρχισε να θεωρείτο «Η Βασίλισσα των Τηλενουβέλων», όπου οδήγησε στη λεγόμενη *Ορεϊρομανία*.

Οι πιο γνωστές κινηματογραφικές της δουλειές είναι οι ταινίες: *Ένας Αργεντίνος στη Νέα Υόρκη* (Un argentino en New York), *Μουσική σε αναμονή* (Música en espera), *Ο πρώτος μου γάμος* (Mi primera boda), οι υποψήφιες για Όσκαρ: *Με λένε Ερνέστο* (Infancia clandestina) και *Ο Γερμανός γιατρός* (Wakolda) καθώς και η βιογραφική ταινία για την τροπική τραγουδίστρια της cumbia, Τζίλντα, με τίτλο ''Τζίλντα: δεν μετανιώνω γι'αυτή την αγάπη'' (Gilda:no me arrepiento de este amor).

Παράλληλα, έκανε μουσική καριέρα σόλο, όπου ηχογράφησε 3 δίσκους με υψηλές πωλήσεις σε εθνικό και διεθνές επίπεδο, φτάνοντας πάνω από 10 εκ. δίσκους σε πωλήσεις, σε όλο τον κόσμο. Οι μεγαλύτερες μουσικές της επιτυχίες περιλαμβάνουν θέματα όπως το *Que sí, que sí*, το *Cambio dolor*, το *Me muero de amor*, το *Tu veneno*, το *Río de la Plata*, το *Como te olvido*, το *Cuesta arriba, cuesta abajo*, το *Que digan lo que quieran* και το *Todos me miran*, ανάμεσα σε άλλα.

Εξαιτίας του ρόλου της *Μιλάγκρος Εσπόσιτο* στο *Μιλάγκρος, η ατίθαση* (Muñeca brava), η Ορέιρο ήταν υποψήφια για τα Βραβεία Martín Fierro, για την καλύτερη ηθοποιό το 1998 και το 1999. Ήταν, επίσης, υποψήφια και πήρε αρκετά βραβεία για την ερμηνεία της ως *η μαϊμού* στο *Σαρίτα, είσαι η ζωή μου* (Sos mi vida), όπου περιλαμβάνει ένα *Μartín Fierro* για την Καλύτερη Κωμική Ηθοποιό. Ανάμεσα σε άλλα βραβεία ως ηθοποιός, πήρε ένα Tato και δύο *Βραβεία VIVA* στο Ισραήλ, ένα Βραβείο Gold Otto στην Πολωνία και στην Τσεχία, και ένα Βραβείο Story στην Ουγγαρία. Για τις ερμηνείες της στον κινηματογράφο έλαβε τρία βραβεία Cóndor de Plata, ένα βραβείο Πλατίνο, ένα βραβείο Sur, ένα βραβείο του Φεστιβάλ *Unasur* και ένα στο Διεθνή Φεστιβάλ Κινηματογράφου Καλών Τεχνών μεταξύ πολλών άλλων. Ως τραγουδίστρια έλαβε δυο βραβεία της Βασίλισσας του Διεθνή Φεστιβάλ Τραγουδιού στο Βίνια ντελ Μάρ στη Χιλή, στο *Stopudovy hit* στη Ρωσία και στα Βραβεία *Oriental,* και έφτασε να είναι υποψήφια για το MTV Video Music Awards και τα Grammy Latinos, ανάμεσα σε άλλα.

Βιογραφία
---------

Γεννήθηκε στις 19 Μαΐου του 1977, σε μία γειτονιά του Μοντεβιδέο, στο Βίγια ντελ Σέρο, στην Ουρουγουάη. Με την οικογένειά της μετακόμισε στη Μαδρίτη της Ισπανίας, όπου έζησε 2 χρόνια εκεί και έπειτα επέστρεψε στην πατρίδα της. Στα 8 της χρόνια άρχισε να σπουδάζει θέατρο στο Μοντεβιδέο και στα 12 μπήκε στον κόσμο της διαφήμισης. 

Μοντεβιδέο, η γενέτειρα της Νατάλια Ορέιρο.
Από τα 16 μέχρι και τώρα ζει στην Αργεντινή, στην πόλη του Μπουένος Άιρες, σε αυτή τη χώρα έκανε όλη της την καριέρα, καταφέρνοντας να γίνει αναγνωρίσιμη σε Αμερική και Ευρώπη. Επίσης έκανε αίτηση ιθαγένειας χωρίς να χάσει την Ουρουγουανή υπηκοότητά της.

Το 1996, όταν έκανε την τηλενουβέλα *90–60-90 modelos*, ένα ζευγάρι από την Ουρουγουάη πίστεψε πως η κόρη τους, που εξαφανίστηκε κατά τη δικτατορία, ήταν η Ορέιρο. Έκανε δύο αναλύσεις DNA, οι οποίες βγήκαν αρνητικές. Ωστόσο, το θέμα βγήκε στα μίντια προκαλώντας έντονη συζήτηση.

Είχε σχέση, γύρω στα 5 χρόνια, με τον ηθοποιό Πάμπλο Ετσάρι αλλά μετά από συνεχείς χωρισμούς και συμφιλιώσεις τελικά χώρισαν. Σε έναν από τους χωρισμούς τους με τον ηθοποιό, το 1998 η ηθοποιός συνδέθηκε συναισθηματικά με τον μουσικό Ιβάν Νόμπλε, ο οποίος τότε ήταν ο ηγέτης της Αργεντίνικης Ρόκ μπάντας Caballeros de la quema. Το 2001 ξεκίνησε σχέση με τον Ρικάρντο Μόζο, ηγέτη της Αργεντίνικης Ρόκ μπάντας Divididos, με τον οποίο έκανε μυστικό γάμο τον Δεκέμβριο του 2001 μετά από 6 μήνες σχέσης, στη Βραζιλία σε μια τοπική περιοχή στα 400 χιλιόμετρα από το Ρεσίφε.

Καριέρα
-------

### 1989-1997: Καλλιτεχνικό ξεκίνημα

Η καριέρα της άρχισε στην Ουρουγουάη, στην ηλικία των 2 ετών, ως μοντέλο για περισσότερα από 30 διαφημιστικά μάρκων, όπως η Coca Cola, η Pepsi ή η Johnson & Johnson. Έπειτα κέρδισε έναν διαγωνισμό για να μπει στο καστ των Πακίτων (μαζορέτες και βοηθοί) σε μια λατινοαμερικάνικη βερσιόν του βραζιλιάνικου παιδικού προγράμματος *El Show de Xuxa* από την ίδια την παρουσιάστρια, υπέγραψε συμβόλαιο με το "Xuxa Producciones Internacional" για να αντιπροσωπεύει τη Βραζιλιάνα ντίβα σε Λατινοαμερικάνικες χώρες. Στα 16 της, εγκαταστάθηκε στο Μπουένος Άιρες, όπου άρχισε την καριέρα της ως ηθοποιός στην Αργεντινή. Έπαιξε πρώτα σε διαφημίσεις της τηλεόρασης. Συνέχισε με μικρές ερμηνείες στο *Alta comedia* και *Aprender a volar*. Έπειτα πήρε μικρούς ρόλος σε τηλενουβέλες, όπως το *Inconquistable corazón* και το *Dulce Ana*, και οι δύο σειρές μεταδόθηκαν από το Κανάλι 9.

Το 1996 ερμήνευσε τη *Λουσία* στη τηλενουβέλα *90 60 90 Modelos* με πρωταγωνιστές τον Ραούλ Ταίμπο και τη Σίλβια Κουτίκα, και έπαιξε στη θεατρική παράσταση *Las mariposas son libres* (Οι πεταλούδες είναι ελεύθερες), του Λίοναρντ Γκέρς, κάνοντας έτσι το θεατρικό της ντεμπούτο. Την επόμενη χρονιά, το 1997, είχε τον πρώτο της πρωταγωνιστικό ρόλο στην τηλενουβέλα *Σαμπρίνα, το κορίτσι της αγάπης* μαζί με τον Ντιέγο Ράμος στο Κανάλι 9 και υπό την παραγωγή του Αλεχάντρο Ρομάι.

### 1998-1999: Διεθνοποίηση με τη Νατάλια Ορέιρο και τη Μιλάγκρος, η ατίθαση (Muñeca brava)

Η Νατάλια Ορέιρο στο Φεστιβάλ Καννών το 2007.
Το 1998 πρωταγωνίστησε στην πρώτη της ταινία *Ένας Αργεντίνος στη Νέα Υόρκη* *(Un Argentino en Nueva York),* μαζί με τον Γκιζέρμο Φρανσέλα, ταινία που ξεπέρασε τους ενάμιση εκατομμύρια θεατές. Επίσης, άρχισε να αφιερώνεται στην ποπ μουσική, ηχογραφώντας το τραγούδι *Que sí, que sí*, το θέμα της ταινίας που πρωταγωνιστούσε. Έπειτα λάνσαρε εκείνη τη χρονιά τον πρώτο της προσωπικό δίσκο που έφερε το όνομά της*,* *Natalia Oreiro**.* Από αυτόν τον δίσκο ως πρώτο σίνγκλ βγήκε το *De tu amor*, θέτοντας το ως ένα από τα τραγούδια που ακούστηκαν πιο πολύ το 1998 στη Νότια Αμερική. Την πρώτη βδομάδα πούλησε 60.000 αντίτυπα, μόνο στην Αργεντινή. Έπειτα πούλησε 400,000 δίσκους στην εν λόγω χώρα. Και 200.000 στις υπόλοιπες της Λατινικής Αμερικής. Ακολούθως, σε Ισπανία 300.000, αντίτυπα και σε άλλες Ευρωπαϊκές χώρες πούλησε κοντά στις 700.000. Στην Τσεχία 85.000 αντίτυπα και σε Πολωνία 150.000, κάνοντας τον έτσι δέκα φορές πλατινένιο. Μέχρι σήμερα έχει πάνω από 1.600.000 πωλήσεις, πετυχαίνοντας να γίνει διαμαντένιος.

*Μιλάγκρος, η ατίθαση*, νουβέλα με πρωταγωνίστρια τη Νατάλια Ορέιρο.
Στα τέλη του 1998 και κατά τη διάρκεια του 1999 πρωταγωνίστησε στη τηλενουβέλα *Μιλάγκρος, η ατίθαση* (Muñeca brava), ερμηνεύοντας τη *Μιλάγκρος*, μια ορφανή υπηρέτρια που ερωτεύεται ένα πλουσιόπαιδο, ο οποίος ερμηνεύτηκε από τον Φακούντο Αράνα. Η σειρά μεταδόθηκε από το Telefe. Επίσης, μεταδόθηκε σε πάνω από 80 χώρες σε όλη την Αμερική και σε άλλες χώρες όπως η Ρωσία, η Τσεχία, η Ρουμανία, η Ελλάδα, η Πολωνία, το Ισραήλ, ανάμεσα σε άλλες. Σε αυτές τις χώρες κατάφερε να έχει μεγάλο ποσοστό τηλεθέασης, για αυτό η Ορέιρο άρχισε να αναφέρεται ως η *Βασίλισσα των Τηλενουβέλων*. Η Ορέιρο, ωστόσο, ήταν υποψήφια ως η Καλύτερη Ηθοποιός για δύο συνεχόμενες χρονιές στα Βραβεία Martín Fierro, αν και δεν κατάφερε να πάρει κάποιο αγαλματίδιο. Η *Μιλάγκρος, η ατίθαση* *(Muñeca brava)* είχε ως μουσικό θέμα το τραγούδι *Cambio dolor* σε ερμηνεία της ίδιας, και συμπεριλήφθηκε στον πρώτο ομότιτλο δίσκο της και έγινε το δεύτερο σινγκλ του δίσκου. Αυτός ο δίσκος, έγινε η πρώτη μουσική διεθνής επιτυχία της και είναι ένα από τα πιο αξιομνημόνευτα λάτιν κομμάτια όλων των εποχών. Το τρίτο και τελευταίο σίνκγλ του δίσκου ήταν το *Me muero de amor*, το οποίο χρησιμοποιήθηκε στην ίδια τηλενουβέλα ως το θέμα του πρωταγωνιστικού ζευγαριού της Ορέιρο και του Αράνα.

### 2000-2005: Tu veneno, Turmalina και Μελίτα, το φλογερό κορίτσι (Κachorra)

Το 2000, παρουσίασε τον δεύτερο δίσκο της, *Tu Veneno.* Κατά τη διάρκεια αυτής της χρονιάς, αφιερώθηκε στο να παρουσιάσει τον δίσκο της στο Gran Rex, και έκανε μια παγκόσμια περιοδεία που περιλάμβανε αρκετές χώρες της Αμερικής, της Ευρώπης και της Μέσης Ανατολής. Το πρώτο της σίνγκλ ήταν το *Tu veneno,* κάνοντάς το πιο επιτυχημένο τραγούδι του δίσκου αλλά και γενικότερα της μουσικής της καριέρας. Το δεύτερο σίνγκλ ήταν το *Río de La Plata* και το τρίτο και τελευταίο το *Cómo te olvido*, του οποίου το βίντεοκλιπ γυρίστηκε σε ένα κάστρο στη Ρουμανία. Για αυτόν τον δίσκο ήταν υποψήφια στα *Grammy Latino* και στα βραβεία MTV Video Music Awards, κάνοντας την την πρώτη Ουρουγουανή στην ιστορία, που ήταν υποψήφια στα εν λόγω βραβεία. Το *Tu veneno* σημείωσε εμπορική επιτυχία στις πωλήσεις, θέτοντάς τον ως τον δίσκο που έκανε τις περισσότερες πωλήσεις σε όλη της την καριέρα. Ο δίσκος πούλησε 600.000 αντίτυπα στην Αργεντινή, 800.000 στην Ισπανία, 1.500.000 στην υπόλοιπη Ευρώπη, 500.000 στην Ασία και 250.000 στη Λατινοαμερική, παίρνοντας 20 δίσκους από πλατίνα. Με συνολικό άθροισμα στα 3.650.000 αντίτυπα, καταφέρνοντας να αποκτήσει διαμαντένιο δίσκο.

Η Νατάλια Ορειρο με τον σκηνοθέτη Μαρτίν Σάστρε.
Το 2001 παρουσιάστηκε με πολύ επιτυχία στο Φεστιβάλ του Βίνια ντελ Μάρ, όπου επίσης εκλέχτηκε με πολύ μεγάλη διαφορά ως η βασίλισσα του διαγωνισμού. Αυτό ενίσχυσε τη δημοτικότητά της στη Χιλή, κίνητρο για να επιστρέψει την επόμενη χρονιά ως μέρος του σόου και ως παρουσιάστρια του φεστιβάλ. Από την επιτυχία που γνώρισε η Νατάλια Ορέιρο ως τραγουδίστρια προέκυψε και η συνεργασία της με την Ιταλίδα τραγουδίστρια Ραφαέλα Καρά κατόπιν πρόσκλησης της δεύτερης στο σόου που παρουσίαζε εκείνη την εποχή στην Ιταλική τηλεόραση. 

Το 2002 επέστρεψε στην τηλεόραση ως πρωταγωνίστρια της τηλενουβέλας Μελίτα, το φλογερό κορίτσι (Kachorra) μαζί με τον Πάμπλο Ράγο, στο νυχτερινό πρόγραμμα του Telefe και υπό την παραγωγή του RGB. Η τηλενουβέλα σήμανε άλλη μια επιτυχία στην καριέρα της Ορέιρο, η οποία μεταδόθηκε σε πάνω από 50 χώρες*.*

Την ίδια χρονιά, λάνσαρε τον τρίτο της δισκογραφικό δίσκο, *Turmalina*, με τον οποίο έκανε μια νέα διεθνή περιοδεία σε Λατινική Αμερική, Ευρώπη και Ασία. Ο δίσκος κυκλόφορησε ταυτόχρονα σε Αργεντινή, Χιλή, Ουρουγουάη, Τσεχία, Ρωσία, Ουγγαρία, Ελλάδα, Ρουμανία, Ισραήλ και Κορέα φτάνοντας το νούμερο ένα, σε χώρες όπως η Αργεντινή και η Τσεχία, πουλώντας κοντά στα 200.000 αντίτυπα στην Αργεντινή, 150.000 αντίτυπα σε Ισπανία, 450.000 αντίτυπα σε Ευρώπη και περισσότερα από 1.000.000 αντίτυπα σε Ασία, καταφέρνοντας 10 δίσκους από πλατίνα. Συνολικά 1.800.000 αντίτυπα πωλήσεων αυτού του δίσκου σε όλο τον κόσμο, πετυχαίνοντας να γίνει διαμαντένιος δίσκος. Από αυτόν τον δίσκο βγήκαν οι επιτυχίες *Cuesta arriba, cuesta abajo*, που χρησιμοποιήθηκε για το μουσικό θέμα του *Μελίτα, το φλογερό κορίτσι* (Kachorra) και έπειτα *Que digan lo que quieran*. Στη Ρωσία έδωσε 30 συναυλίες το 2003, καθεμία από αυτές συγκέντρωνε περίπου 12.000 άτομα. Επίσης, έκανε συναυλίες σε Ουρουγουάη, Ισραήλ, Πουέρτο Ρίκο, Ρουμανία, Τσεχία, Ισπανία, Ουγγαρία, Σλοβακία, Κόστα Ρίκα και Φιλιππίνες.

Αφού τελείωσε με την περιοδεία, η Ορέιρο επέστρεψε στον κινηματογράφο δια χειρός του Εντουάρντο Μινιόνια. Η ταινία τιτλοφορήθηκε ως *Cleopatra* *(Κλεοπάτρα)* και είχε πρωταγωνιστές τον Λεονάρντο Σμπαράλια και τη Νόρμα Αλεάντρo. Έπειτα, πρωταγωνίστησε στο *El deseo* το 2004. Η σειρά μεταδόθηκε από το Telefe. Ήταν ο πρώτος δραματικός της ρόλος σε μια τηλενουβέλα, αλλά δεν είχε τα αποτελέσματα τηλεθέασης που περίμεναν.

Ένα χρόνο μετά, μετακόμισε στη Ρωσία για 2 μήνες, ώστε να τελειώσει τα γυρίσματα της σειράς *Al Ritmo del Tango* *(Στον ρυθμό του τανγκό)*. Πιο ύστερα, έκανε την περιοδεία *Tahití-Haiti 2005*, όπου πραγματοποίησε συναυλίες σε Άτα και Χενφράσα και αργότερα πήγε στην Πολυνησία. Στην επιστροφή της στην Αργεντινή συμμετείχε ως η πρωταγωνίστρια σε ένα από τα αυτοτελή επεισόδια της σειράς *Botines*.

### 2006-2011: Επιστροφή στις τηλενουβέλες με το Σαρίτα, είσαι η ζωή μου (*Sos mi vida)*

Το 2006 συνεργάστηκε με τον Φακούντο Αράνα, ως πρωταγωνιστές στην κωμωδία *Σαρίτα, είσαι η ζωή μου* *(Sos mi vida)*, όπου πέτυχε υψηλά ποσοστά τηλεθέασης την ώρα που μεταδιδόταν, θέτοντας την ως την Αργεντίνικη σειρά με τα μεγαλύτερα ποσοστά της χρονιάς. Αυτή η τηλενουβέλα μεταδόθηκε σε διαφορετικά τηλεοπτικά δίκτυα σε πάνω από 52 χώρες, ανάμεσα σε αυτές που κατάφερε να σημειώσει υψηλά νούμερα ήταν η Ρουμανία, η Ρωσία, η Ελλάδα, το Βέλγιο, η Τουρκία, η Σλοβακία, η Τσεχία, η Ουγγαρία, το Μεξικό, η Χιλή, η Παραγουάη, η Βενεζουέλα, το Πουέρτο Ρίκο, το Σαλβαδόρ, το Εκουαδόρ, ο Παναμάς, η Πολωνία, το Ισραήλ, η Κολομβία, οι Ηνωμένες Πολιτείες, ανάμεσα σε άλλες, κάνοντάς την τη δεύτερη νουβέλα της Ορέιρο (εκτός της *Μιλάγκρος, η ατίθαση* *(Muñeca brava)* ως την πιο επιτυχημένη παγκοσμίως σε όλη την καριέρα της. Η τηλενουβέλα είχε θέμα το τραγούδι *Corazón Valiente* της Τζίλντα, όπου ερμήνευσε η ίδια η Ορέιρο και η παραγωγή ήταν από την ομάδα της τοπικής τραγουδίστριας. Την επόμενη χρονιά, έλαβε ένα βραβείo Martín Fierro στην κατηγορία της "Καλύτερης Κωμικής Ηθοποιού", για τη συμμετοχή της στη *Σαρίτα, είσαι η ζωή μου* *(Sos mi vida)*. Επίσης, παρότι δούλευε στη συγκεκριμένη σειρά, συμμετείχε στα γυρίσματα που έγιναν στο Ροσάριο για την ταινία *La Peli* *(Η ταινία)* Κατά το 2007 συμμετείχε ως γκεστ ηθοποιός σε κάποια επεισόδια της παιδικής σειράς *Πάττυ: Η πιο όμορφη ιστορία* *(Patito feo)*.

*Αμάντα Ο*, το λογότυπο της διαδικτυακής σειράς που πρωταγωνιστεί η Νατάλια Ορέιρο.
Το 2008, υπέγραψε συμβόλαιο με την *Dori Media Group* για να πρωταγωνιστήσει στο *Amanda O*, μια διαδραστική τηλενουβέλα του διαδικτύου, συγγραφής της Έρικα Χαλβόρσεν, της Σελίνα Αμαντέο και του Ντάνιελ Νταλμαρόνι. Για αυτή τη τηλενουβέλα ηχογράφησε το μουσικό κομμάτι *Amando, a Amanda O*. Στο Κανάλι 7 παρουσίασε την εκπομπή *Recurso natural*, μια σειρά αφιερωμένη σε οικολογικά θέματα περί περιβαλλοντολογικής διαχείρισης. Στον κινηματογράφο, συμπρωταγωνίστησε στην ταινία *Las vidas posibles* *(Οι πιθανές ζωές)*, μαζί με τον Χερμάν Παλάσιος και την Άνα Σελεντάνο. Έχοντας, για τη δραματική της ερμηνεία, την πρώτη της υποψηφιότητα για τα Βραβεία Cóndor de Plata ως Δραματική Ηθοποιός 2ου Ρόλου.

Το 2009 πρωταγωνίστησε μαζί με τον Ντιέγο Περέτι στο *Música en espera* *(Μουσική σε αναμονή)*, στο οποίο ερμήνευσε μια ανύπαντρη μητέρα. Ενώ μοιράστηκε σκηνές με τη Νόρμα Αλεάντρο. Η ταινία έκανε πρεμιέρα στο Μπουένος Άιρες τον Μάρτιο του 2009 και 235 χιλιάδες θεατές την παρακολούθησαν. Κατά τη διάρκεια της ίδιας χρονιάς, παρευρέθηκε σε διάφορα διεθνή φεστιβάλ κινηματογράφου παρουσιάζοντας την ταινία, παραγωγής του Αντριάν Καετάνο και που πρωταγωνίστησε, *Francia* *(Γαλλία)*. Η ηθοποιός και ο σκηνοθέτης συνόδεψαν την ταινία στο Σαν Σεμπαστιάν, στο Διεθνές Φεστιβάλ Κινηματογράφου στη Βραζιλία, στο Διεθνές Φεστιβάλ Κινηματογράφου στο Μαρ ντελ Πλάτα και στο Διεθνές Φεστιβάλ Κινηματογράφου στην Πούντα ντελ Έστε, μεταξύ άλλων.

Το 2010 πρωταγωνίστησε στην ταινία *Miss Tacuarembó* *(Μις Τακουαρεμπό)*, μια μιούζικαλ-κωμωδία που ήταν συμπαραγωγή ανάμεσα σε Ουρουγουάη, Αργεντινή και Ισπανία. Στο καστ επίσης ήταν ο Μίκε Αμιγορένα και η Ρόσυ ντε Πάλμα. Για τη συμμετοχή της έλαβε βραβείο Iris για την Καλύτερη Ηθοποιό. Η Ορέιρο, επίσης, συμμετείχε στο soundtrack της ταινίας, ερμηνεύοντας όλα τα κομμάτια. Κατά τη διάρκεια αυτής της χρονιάς παρουσίασε το *Se dice de mí*, μια εκπομπή που σκοπό είχε την ευαισθητοποίηση για τα δικαιώματα της γυναίκας. Στο πρώτο μισό του 2011 πρωταγωνίστησε μαζί με τον Ντάνιελ Χέντλερ στο *Mi primera boda* *(Ο πρώτος μου γάμος)*, μια κινηματογραφική κωμωδία, σκηνοθεσίας του Άριελ Βίνογκραντ.

### 2012-2013: *Infancia Clandestina*, *Wakolda* & *Solamente vos*

Η Γκρασιέλα Μπόργκες και η Νατάλια Ορέιρο σε παρουσίαση του Πράσινου Φεστιβάλ Κινηματογράφου.
Τον Μάρτιο του 2012 ξεκίνησε η πρώτη σεζόν του *Movie City* για τη μίνι σειρά *Lynch*, γυρισμένη το 2011 στην Κολομβία και μεταδόθηκε σε όλη τη Λατινική Αμερική. Στα μέσα του 2012 ταξίδεψε στην Κολομβία για να γυρίσει τη δεύτερη και τρίτη σεζόν του *Lynch,* οι οποίες μεταδόθηκαν μέσα στο 2012 και το 2013.

Στις 20 Σεμπτεμβρίου έκανε πρεμιέρα στην Αργεντινή η ταινία που πρωταγωνίστησε μαζί με τον Ερνέστο Αλτέριο, *Με λένε Ερνέστο (Infancia clandestina)*, ταινία που διαπραγματεύεται την τελευταία Αργεντίνικη στρατιωτική δικτατορία. Επίσης, ήταν η ταινία που εκλέχτηκε από την Ακαδημία Τεχνών και Κινηματογραφικών Επιστημών της Αργεντινής για να διαγωνιστεί σε μια υποψηφιότητα για τα Βραβεία Oscar 2013 στην κατηγορία "Καλύτερο Ξένογλωσσο Φίλμ". Για τη δουλειά της σε αυτή την ταινία η Ορέιρο πήρε το βραβείο Cóndor de Plata και το βραβείο Sur για την "Καλύτερη Ηθοποιό".

Στα τέλη του 2012 επέστρεψε στη σκηνή για το Μουσικό Φεστιβάλ Σούπερ Ντισκοτέκ του '90, που έγινε στην Αγία Πετρούπολη, στη Ρωσία όπου τραγούδησε μπροστά σε πάνω από 10 χιλιάδες άτομα.

Κατά το 2013 πρωταγωνίστησε στη νέα τηλενουβέλα, με την οποία έκανε επιστροφή στην υποκριτική μετά από μια αποχή εφτά χρόνων, στην κωμωδία του Pol-Ka, *Solamente vos* *(Μονάχα εσύ)* που μοιράστηκε τους τίτλους με τον Αντριάν Σουάρ. Για τη διεθνή βερσιόν της τηλενουβέλας, η Νατάλια τραγούδησε το τραγούδι της τηλενουβέλας, το οποίο είχε το ίδιο όνομα με τη σειρά. Το τραγούδι ήταν σύνθεσης του Κότι Σοροκίν. Για τη συμμετοχή της σε αυτή τη σειρά πήρε βραβεία για την "Καλύτερη Κωμική Ηθοποιος στα Βραβεία Tato 2013 και Βραβεία Martín Fierro 2014.

Ο επόμενος πρωταγωνιστικός ρόλος της, ήταν στην ταινία *Ο Γερμανός γιατρός (Wakolda)*, γυρισμένη το 2012 στο Μπαριλότσε και έκανε πρεμιέρα τον Σεπτέμβριο του 2013. Αυτή η ταινία, μετατράπηκε στη δεύτερη της καριέρα που ήταν προεπιλεγμένη από την Ακαδημία Τεχνών και Κινηματογραφικών Επιστημών της Αργεντινής για υποψηφιότητα στα Βραβεία Oscar 2014 στην κατηγορία "Καλύτερο Ξενόγλωσσο Φιλμ". Επίσης, έχει πάρει για την ερμηνεία της βραβεία και υποψηφιότητες ως η "Καλύτερη Ηθοποιός" στα Cóndor de Plata, στα Βραβεία Sur και στο Φεστιβάλ Unasur. Η ταινία ήταν υποψήφια για τα Βραβεία Goya και κέρδισε σε διάφορα διεθνή φεστιβάλ κινηματογράφου.

### 2014-2016: *Nasha Natasha*, *Entre canibales & Gilda, la pelicula*

Στα τέλη του 2013 ασχολήθηκε με τη μουσική της καριέρα, κάνοντας μια περιοδεία που έφερε το όνομα *Tour Hits* στην ανατολική Ευρώπη. Ηχογράφησε το τραγούδι Todos me miran, της Μεξικάνας τραγουδίστριας Γκλόρια Τρέβι, για τις ανάγκες της καμπάνιας της Sedal. 

*Η Natalia Oreiro στο Φεστιβάλ Κινηματογράφου στο Μαϊάμι (2017)*
Η Νατάλια πριν αναχωρήσει για τη Ρωσία ετοίμασε μια έκπληξη για τους Ρώσους θαυμαστές της. Ηχογράφησε και γύρισε μια νέα βερσιόν του *Me muero de amor* (Я умираю от любви) στα Ρωσικά, του οποίου το βίντεοκλιπ περιλαμβάνει τη συμμετοχή του Φακούντο Αράνα. Το 2015 επέστρεψε στην τηλεόραση πρωταγωνιστώντας στη δραματική σειρά Entre canibales, στο πλευρό του Μπενχαμίν Βικούνια και του Χοακίν Φουριέλ, δια χειρός του βραβευμένου με Όσκαρ σκηνοθέτη Χουάν Χοσε Καμπανέλα. Η σειρά μεταδόθηκε από το Telefe για την Αργεντινή και από Fox Life για όλη τη λατινοαμερικάνικη αγορά. Εκεί ερμήνευσε την Αριάνα, μια γυναίκα που στη νιότη της υπέστη βιασμό και χρόνια μετά αρχίζει μια εκδίκηση κατά των υπαιτίων. Χάρη στην ερμηνεία της στη συγκεκριμένη σειρά κέρδισε το 2016 το βραβείο στην κατηγορία ''Καλύτερης Ηθοποιού'' στα βραβεία Martin Fierro. Τον Νοέμβριο του 2015 εμφανίστηκε στην Αγία Πετρούπολη της Ρωσίας στο Μουσικό Φεστιβάλ ''Super Disco Festival '90'', που διοργανώνεται κάθε χρόνο από το Ράδιο Record της Ρωσία, τραγουδώντας τις μουσικές της επιτυχίες ενώπιον 20.000 παρευρισκόμενων. Τον Σεπτέμβριο του 2016 κυκλοφόρησε η ταινία ''Gilda, no me arrepiento de este amor'' (953.120 θεατές στην Αργεντινή) βασισμένη στη ζωή της Αργεντίνας τροπικής τραγουδίστριας, Gilda, η οποία πέθανε σε αυτοκινητιστικό δυστύχημα τον Σεπτέμβριο του 1996. Η ταινία παρουσιάστηκε σε πολλά φεστιβάλ, όπως το Φεστιβάλ Κινηματογράφου του Μαϊάμι το 2017 και το Φεστιβάλ Κινηματογράφου της Μάλαγας την ίδια χρονιά, και για την ερμηνεία της κέρδισε πολλά βραβεία μεταξύ των οποίων: Premio Sur (2016), Premio Platino Κοινού ως Καλύτερης Ηθοποιού (2017) και Βραβείο Condor (2017). Για χάρη της Τζίλντα ηχογραφεί και το σάουντρακ της ταινίας αποτελώντας το τέταρτο άλμπουμ της μουσικής της καριέρας και το οποίο περιλαμβάνει τις μεγαλύτερες επιτυχίες της τροπικής τραγουδίστριας και ορισμένες διασκευές, όπως το ''Corazon Valiente'' το οποίο ερμηνεύει σε μαζί με τον συμπατριώτη της Ρουμπέν Ράντα σε στυλ candombe. Στα τέλη του 2016, δίνει 5 συναυλίες επί ρωσικού εδάφους με την περιοδεία της "Cumbia & Hits Tour" και μία συναυλία στην Ουρουγουάη στο Teatro de Verano.  Την ίδια χρονιά υπήρξε, επίσης, η οικοδέσποινα των βραβείων Platino που διεξήχθησαν στην Ουρουγουάη, στη τελετή των οποίων ερμήνευσε το τραγούδι Garota de Ipanema".

### 2017-2019:Música, Re Loca, Mundial, Cine

Η επιστροφή της στη μουσική με το soundtrack της ταινίας Gilda, no me arrepiento de este amor της έδωσε ξανά την ευκαιρία και την επιθυμία να επανέλθει στις μουσικές σκηνές και έτσι στις αρχές του 2017 τραγουδάει σε διάφορα μουσικά event και φεστιβάλ της Αργεντινής, όπως του Lincoln, του Villa María y του Mar del Plata μεταξύ άλλων.  Τα σόου της ήταν χωρισμένα σε 2 μέρη: ένα μέρος αφιερωμένο στη Τζίλντα και ένα μέρος στις μεγαλύτερες επιτυχίες της, όπως το ''Tu veneno'' μεταξύ πολλών άλλων. Η τελευταία της εμφάνιση πραγματοποιήθηκε τον Αύγουστο του 2017 στο γκει κλαμπ ''Fiesta Plop'' δίνοντας ένα από τα κορυφαία της σόου με ειδικό προσκεκλημένο τον τραγουδιστή του συγκροτήματος Miranda, Ale Sergi, με του οποίο λίγους μήνες μετά ερμήνευσε το τραγούδι ''Tu hombre''. Το 2017 επανέλαβε το ρόλο της ως οικοδέσποινα των βραβείων Platino, αυτή τη φορά στη Μαδρίτη όπου και ήταν υποψήφια στην κατηγορία ''Καλύτερης Ηθοποιού'' ενώ κέρδισε το βραβείο κοινού πάλι στην ίδια κατηγορία. Λίγο αργότερα θα λάβει το βραβείο Iris de Platino για τη σταδιοδρομία της στα βραβεία Iris της Ουρουγουάης.  Κατά τη διάρκεια του 2018 κυκλοφόρησε η ταινία "Re loca" (759.546 θεατές στην Αργεντινή) , καθώς και δύο τραγούδια για το Παγκόσμιο Κύπελλο της Ρωσίας "United By Love" (περιλαμβάνεται στο επίσημο άλμπουμ του Παγκοσμίου Κυπέλλου FIFA 2018), το videoclip του οποίου γύρισε στη γειτονιά που μεγάλωσε ως παιδί αφήνοντας τους πάντες έκπληκτους με την ταπεινότητα της  και το ''Mi Pobedim" (με σχεδόν ένα μήνα διαφορά κυκλοφορίας μεταξύ των δύο). Αν και τα δύο σημείωσαν μεγάλη επιτυχία, το πρώτο αποδείχτηκε πιο δημοφιλής σκαρφαλώνοντας στη θέση νούμερο 1 πολλών χωρών, μεταξύ αυτών και της οικοδέσποινας του Μουντιαλ.Για την προώθηση των κομματιών, ταξίδεψε στη Ρωσία όπου εμφανίστηκε σε αρκετά τηλεοπτικά προγράμματα και ραδιοφωνικούς σταθμούς για συνεντεύξεις και στις 5 Ιουνίου έδωσε τη συνέντευξη Τύπου. Παρευρέθηκε στα βραβεία Kids Choice Awards του 2018 όπου και παρέλαβε το βραβείο σταδιοδρομίας και στο φεστιβάλ Gramado στη Βραζιλία όπου και παρέλαβε το βραβείο Crystal Kikito πάλι για τη σταδιοδρομία της. Στο τέλος εκείνης της χρονιάς, κυκλοφόρησε το τραγούδι "To Russia With Love" για την προώθηση του ρωσικού καταστήματος ρούχων Zarina. Το 2019 πραγματοποίησε τη περιοδεία «Unforgettable Tour» με 14 συναυλίες σε διάφορες πόλεις της Ρωσίας, καθώς και τη Λευκορωσία, τη Μολδαβία και την Αρμενία. Μια από τις πιο ξεχωριστές στιγμές της περιοδείας ήταν σίγουρα το κάλεσμα της Ναταλίας στον φίλο της, Φακούντο Αράνα, για να του ευχηθεί για τα γενέθλια του επί σκηνής και μπροστά σε χιλιάδες θεατές. Λίγους μήνες αργότερα επιστρέφει στη Ρωσία για να παρευρεθεί στο μουσικό φεστιβάλ ''New Wave Festival'' στο Σότσι ερμηνεύοντας το τραγούδι ''Acapulco'' μαζί με τον Roberto Kel Torres. Τον Νοέμβριο του 2019, το Διεθνές Φεστιβάλ Κινηματογράφου Fort Lauderdale στις Ηνωμένες Πολιτείες της απένειμε το «Βραβείο Επιτεύγματος Καριέρας» για τη συνολική της πορεία. Στην Αργεντινή ηχογράφησε τις ταινίες «La Noche Mágica» -την πρώτη ταινία του Gaston Portal- με τον Ντιέγκο Περέτι και το «Las Rojas» με τη Μερσέντες Μοράν. Η αλλαγή της χρονιάς τη βρήκε στην Πολωνία να τραγουδά μερικές από τις μεγαλύτερες επιτυχίες της μπροστά σε 120.000 θεατές.

### 2020-2022: Got Talent Uruguay, Νasha Natasha, Evita

Στις αρχές του 2020, βρέθηκε στα γυρίσματα της ταινίας "Hoy se arregla el mundo" του Ariel Winogrand όπου και μοιράστηκε ορισμένες σκηνές με τον Leonardo Sbaraglia. Παρά την πανδημία, το 2020 ήταν μια παραγωγική χρονιά για εκείνη, καθώς καθ' όλη τη διάρκεια του έτους ήταν η οικοδέσποινα του προγράμματος Got Talent Uruguay ενώ στις 6 Αυγούστου έκανε παγκόσμια πρεμιέρα με μεγάλη επιτυχία το ντοκιμαντέρ της «Nasha Natasha» στο Netflix, σε σκηνοθεσία του φίλου της Martin Sastre, που αναφέρεται στον ιδιαίτερο δεσμό της με τη Ρωσία, αποκαλύπτοντας πτυχές της ιδιωτικής της ζωής που ήταν άγνωστες μέχρι τότε. Το ντοκιμαντέρ έφτασε στις κορυφαίες θέσεις στην Ουρουγουάη, την Αργεντινή και πολλές άλλες ευρωπαϊκές χώρες και σκαρφάλωσε στη 30η θέση στη παγκόσμια κατάταξη του περιεχομένου της πλατφόρμας. Ακόμα μία από τις εκπλήξεις που επιφύλασσε το 2020 για τους θαυμαστές της σε όλο τον κόσμο ήταν και η άφιξή της στο Instagram (https://www.instagram.com/nataliaoreirosoy). Στις 5 Ιουλίου εμφανίστηκε η πρώτη της δημοσίευση, ένα αστείο βίντεο με την ίδια να αναρωτιέται τι άλλο θα μπορούσε να κάνει στην καραντίνα : ένα λογαριασμό στο Instagram! 

Το 2021, επέστρεψε για άλλη μια φορά στο τιμόνι της παρουσίασης του προγράμματος "Got Talent Uruguay 2", γύρισε τη μίνι σειρά "Iosi, el espía arrepentido" (αναμένεται να κάνει πρεμιέρα εντός του 2022) για το Amazon Video και τη μεγαλύτερη πρόκληση της καριέρας της - σύμφωνα με την ίδια - το "Santa Evita"(αναμένεται να κάνει πρεμιέρα εντός του 2022) για το Star+ Latin America όπου και ερμήνευσε τη σπουδαιότερη γυναίκα πολιτικό της ιστορίας, Εβίτα Περόν. Λίγο μετά το πέρας των γυρισμάτων του "Santa Evita" ταξίδεψε στην Ισπανία για να παρευρεθεί στα βραβεία Platino ερμηνεύοντας με τον Carlos Baute μια νέα εκτέλεση του κλασικού "Quizás, quizás, quizás" ενώ επιστρέφοντας στην Αργεντινή έλαβε το βραβείο Konex ως "η καλύτερη ηθοποιός κινηματογράφου της δεκαετίας" στα βραβεία Konex 2021. Εκτός από τα προαναφερθέντα, το 2021 ασχολήθηκε και πάλι με τη μουσική κυκλοφορώντας ορισμένα σινγκλ. Τον Μάρτιο συμμετείχε στη νέα έκδοση του Bajofondo "Listo pa' bailar" και τον Νοέμβριο του 2021 κυκλοφόρησε μια νέα έκδοση της μεγάλης της επιτυχίας "Me muero de amor", σε στυλ cumbia με τον τραγουδιστή Juan Ingaramo.

Στις 17 Φεβρουαρίου του 2022 ανακοινώθηκε επίσημα από το κανάλι 10 της Ουρουγουάης ότι τη παρουσίαση του μουσικού προγράμματος ''La Voz Uruguya'' (η τοπική, δηλαδή, έκδοση του The Voice) αναλαμβάνει η Ουρουγουανή σταρ. Στις 14 Απριλίου 2022 κυκλοφόρησε στους κινηματογράφους η ταινία «Las Rojas», ενώ στις 29 του ίδιου μήνα έκανε παγκόσμια πρεμιέρα η πρώτη σεζόν της μίνι σειράς «Iosi, el espia arrepentido» (Yosi, the regretful spy) μέσω της πλατφόρμας streaming Amazon Prime Video.  Η σειρά, μια προσαρμογή του ομώνυμου βιβλίου των Horacio Lutzky και Miriam Lewin και σκηνοθεσία των Daniel Burman και Sebastián Borensztein, αφηγείται την ιστορία ενός κατασκόπου που διεισδύει στην εβραϊκή κοινότητα για να συγκεντρώσει πληροφορίες, οι οποίες προφανώς χρησιμοποιήθηκαν για την πραγματοποίηση της βομβιστικής επίθεση του 1994 στο κέντρο AMIA στο Μπουένος Άιρες.  Η σειρά βρέθηκε με ταχύτατος ρυθμούς στην πρώτη θέση ως η πιο δημοφιλής σειρά της πλατφόρμας στην Αργεντινή ενώ έχει ήδη ανακοινωθεί η έναρξη των γυρισμάτων για τη δεύτερη σεζόν.

Επιτυχία και Χόλιγουντ
----------------------

Η Ουρουγουανή ηθοποιός και τραγουδίστρια τράβηξε την προσοχή της αμερικανικής αγοράς. Την περίοδο που βρισκόταν στη Νέα Υόρκη για την ηχογράφηση του δεύτερου προσωπικού της δίσκου (Tu veneno [2000]) δέχτηκε πρόταση από τον βραβευμένο με Όσκαρ, Κουεντίν Ταραντίνο, να πρωταγωνιστήσει σε ταινία του αλλά η απάντηση της ήταν αρνητική. Ο σκηνοθέτης δεν πτοείται από την αρνητική της απάντηση. Έχει παρακολουθήσει τις δουλειές της και είναι πεπεισμένος ότι έχει άστρο. Το 2004 επιστρέφει ξανά προτείνοντας της για άλλη μια φορά πρωταγωνιστικό ρόλο ενώ παράλληλα η ηθοποιός δέχεται πρόταση να πρωταγωνιστήσει σε ταινία δίπλα στο Ρόμπιν Γουίλιαμς αλλά η απάντηση της και στις δύο προτάσεις είναι για άλλη μια φορά αρνητική. Η ερμηνεία της στην ταινία Cleopatra κερδίζει τις εντυπώσεις και η συμμετοχή της ταινίας σε διάφορα Φεστιβάλ Κινηματογράφου όπως στο Μαιάμι αλλά και η επιτυχία που γνώρισε από το Αμερικάνικο κοινό για τα δεδομένα μιας Ισπανόφωνης ταινίας, ανοίγουν τις πόρτες για περισσότερες προτάσεις. Η στάση της όμως παραμένει αρνητική σε οποιαδήποτε πρόταση που ανοίγει τον δρόμο για την κατάκτηση του Χόλιγουντ. Το 2009 ο σεναριογράφος και ηθοποιός Λι Μπέρνς κάνει πρόταση στη Νατάλια να πρωταγωνιστήσει στην ταινία Freedom for Joe, βασισμένη στο ομώνυμο βιβλίο του. Πρόκειται για μια παραγωγή της Awareness Entertainment σε σκηνοθεσία του Στίβεν Μπρίντζγουοτερ με πρωταγωνιστή τον ίδιο ενώ στη ταινία θα συμμετάσχουν επίσης οι Έρικ Μαθένι (J.Edgar), Ρόμπερτ Πάτρικ (Ο εξολοθρευτής 2: Μέρα κρίσης, X-Files, Πολύ σκληρός για να πεθάνει 2), Αν Άρτσερ (Ολέθρια σχέση), μεταξύ άλλων.

 

Το 2010 για τις ανάγκες της ταινίας Miss Tacuarembο μεταβαίνει για κάποια γυρίσματα στο Λος Άντζελες και επί της ευκαιρίας συναντιέται με τον σκηνοθέτη και με τους παραγώγους για τις παραιτέρω λεπτομέρειες. Την ίδια χρονιά δέχεται πρόταση να παίξει στην ταινία The blue mauritius - επίσης ανεξάρτητη παραγωγή - πρόταση που επίσης δέχεται. Καθυστερήσεις πάνε πίσω τα γυρίσματα της ταινίας και έτσι η Νατάλια έχει την ευκαιρία να ασχοληθεί περισσότερο με άλλα πράγματα μιας και έχει αφοσιωθεί στο κινηματογράφο κάνοντας στροφή 180º στη καριέρα της. Από τις αρχές του 2011 αρχίζουν και εμφανίζονται όλο και περισσότερες λεπτομέρειες για το πρότζεκτ και τον Ιούλιο του ίδιου έτους σκάει σαν βόμβα η είδηση ότι στο καστ προστίθεται ο Τζον Τραβόλτα μαζί με τον Μπρους Γουίλις κάνοντας ακόμα πιο εκκωφαντική την είσοδο της Ορειρο στην Αμερικανική Αγορά. Και ενώ ο Τύπος στην Αργεντινή γεμίζει με άρθρα και ορίζεται η έναρξη των γυρισμάτων, γνωστοποιείται η εγκυμοσύνη της λατίνας σταρ. Η Νατάλια καλεσμένη στην εκπομπή της Σουσάνα Χιμένες, ως μέρος της προώθησης της ταινίας Μi primera boda, λέει για τη συμμετοχή της στην ταινία:

> *''Λόγω της εγκυμοσύνης τα γυρίσματα δε θα ξεκινήσουν. Μίλησα με τους υπεύθυνους και μου είπαν ότι θα με περιμένουν. Αλλά ακόμα κι αν όχι, αυτή τη στιγμή δεν με ενδιαφέρει τίποτα. Τίποτα πέρα από την εγκυμοσύνη μου.''*
> 
> 

Στα μέσα του 2015, η Ναταλία αποσύρθηκε οικειοθελώς από το πρότζεκτ της ταινίας "The blue Mauritius" δίνοντας έμφαση στην ερμηνεία της στη σειρά "Entre Canibales" καθώς και στη προετοιμασία της για το ρόλο της Gilda. Ως προς τη ταινία "Freedom for Joe" αυτό που είναι γνωστό είναι ότι έχει δημιουργηθεί πρόβλημα στα πνευματικά δικαιώματα του πρότζεκτ και για αυτό το λόγο έχουν παγώσει οι διαδικασίες έναρξης των γυρισμάτων. Στις αρχές του 2017, και συγκεκριμένα με δηλώσεις της μετά της συναυλίας που έδωσε στο Mar de Plata, με αφορμή τα μελλοντικά επαγγελματικά της σχέδια γνωστοποίησε στο τύπο τον πρωταγωνιστικό της ρόλο στην ταινία "Bajo el agua" στο πλευρό του Γουίλεμ Νταφόε! Η ίδια βρισκόταν σε εντατικά μαθήματα αγγλικών προκειμένου να τελειοποιήσει τη προφορά της, με τα γυρίσματα να αρχίζουν το Σεπτέμβριο του ίδιου έτους στον Καναδά. Πρόκειται για ένα πρότζεκτ βασισμένο στο ομώνυμο μυθιστόρημα του Adolfo Bioy Casares σε σκηνοθεσία του Alejandro Chomski. Για άλλη μια φορά ο Τύπος γεμίζει με επαίνους για την ίδια, η οποία μετά τις διθυραμβικές κριτικές για την ερμηνεία της ως Gilda θα βρεθεί στο πλάι ενός τόσο σπουδαίου ηθοποιού σε παγκόσμιο επίπεδο. Η ίδια μη μπορώντας να συγκρατήσει τον ενθουσιασμό της για τη νέα αυτή πρόκληση δήλωνε ευτυχής για τη δυνατότητα να παίξει στην πρώτη της ταινία επιστημονικής φαντασίας και να συνεργαστεί με τον Chomski και ακόμα περισσότερο με τον Willem Dafoe, τον οποίο είχε πρόσφατα παρακολουθήσει στο θεατρικό έργο "The Old Woman" λίγο καιρό πριν. Ωστόσο, τα αρχικά χρονοδιαγράμματα για την έναρξη των γυρισμάτων πέφτουν έξω. Οι υψηλές απαιτήσεις του φιλόδοξου έργου σε συνδυασμό με το φορτωμένο πρόγραμμα των δύο πρωταγωνιστών, καθυστέρησε τις απαιτούμενες διαδικασίες και με την έλευση της πανδημίας το πρότζεκτ έχει προς το παρόν παγώσει. Στις αρχές του 2021 ο Τύπος για άλλη μια φορά αναφέρεται στην αρνητική απάντηση της Ναταλια να παίξει σε αμερικάνικη παραγωγή - στη προκειμένη περίπτωση μίνι σειρά και όχι κινηματογραφική ταινία - με τους λόγους να σχετίζονται κυρίως με την πανδημία και την επιθυμία της να μην απομακρυνθεί από την οικογένεια της για το μεγάλο χρονικό διάστημα που απαιτούσαν οι ανάγκες των γυρισμάτων, (πρόκειται για σειρά που θα καλύπτεται σε 3 κύκλους) αλλά ούτε και να εγκατασταθεί μαζί τους στις Ηνωμένες Πολιτείες αποκόπτοντας τους ουσιαστικά από τη ζωή που έχουν στην Αργεντινή, σύμφωνα με δηλώσεις της σε ραδιοφωνικό σταθμό της Αργεντινής.

Άλλες δουλειές
--------------

### Επιχειρηματικές δουλειές

Υπογραφή της Νατάλια Ορέιρο.
Πέρα από τον ρόλο της ηθοποιού και της τραγουδίστριας, η Νατάλια, το 2007, άρχισε να εμπλέκεται σε διαφορετικές επιχειρηματικές δραστηριότητες. Μαζί με την αδερφή της, Αντριάνα Ορέιρο, λάνσαραν τη δική τους γυναικεία γραμμή ρούχων, Las Oreiro. Ανάμεσα στα σχέδιά τους βρίσκονται τα πιο σημαντικά ρούχα. Με την ίδια τη μάρκα λάνσαρε στην αγορά μια εταιρεία παπουτσιών, τσαντών, ζωνών, τζιν, φουστών, μίνι φουστών, κορσέδες και γυαλιά ηλίου.

Επειτα από συνεχή προσπάθεια, πέτυχαν. Η μάρκα τους καταχωρήθηκε στις 12 Ιουλίου του 2007. Άνοιξε τρία εμπορικά καταστήματα, που βρίσκονται στο Παλέρμο, στο Πασέο Αλκόρτα και στο Γκαλερίας Πασίφικο. Τρεις αποκλειστικές ζώνες του Μπουένος Άιρες. Στις 4 Μαΐου του 2009, άνοιξε επίσημα το ηλεκτρονικό κατάστημα της μάρκας όπου είχαν τη δυνατότητα από όλο τον κόσμο να αγοράσουν κάτι από τις Las Oreiro.

### Διαφημιστικές δουλειές

Από τα 12 της χρόνια πρωταγωνιστεί σε διάφορα διαφημιστικά τόσο στην Ουρουγουάη όσο στην Αργεντινή. Από τότε που καθιερώθηκε ως καλλιτέχνιδα πρωταγωνίστησε σε σημαντικά διαφημιστικά γνωστών μαρκών όπως το *Servideo*, το *Ser,* την Oriflame, το Lay's & την Pepsi. Το 2007 η εταιρία αισθητικής *L'Oréal Paris* την επέλεξε ως η πρέσβειρα ομορφιάς στην Αργεντινή. Τα νέα γνωστοποιήθηκαν κατά τη διάρκεια ενός λανσαρίσματος σε μια νέα μάσκα ομορφιάς για το πρόσωπο. Έπειτα, πρωταγωνίστησε στο διαφημιστικό του C&A.

Η Νατάλια στην παρουσίαση επίδειξη μόδας της γραμμής ρούχων.
Το 2010 πρωταγωνίστησε στα διαφημιστικά του *Garbarino* και του *Tarjeta Naranja*. Κατά τη διάρκεια του 2012 ήταν μια από τις πιο εκλεγμένες φιγούρες για τη νέα σειρά διαφημιστικών της εταιρίας τηλεφωνίας *Claro*. Το 2013 μετατράπηκε στο πρόσωπο του σαμπουάν Sedal, με το οποίο γύρισε ένα νέο βίντεοκλιπ, που σηματοδοτεί την επιστροφή της στη μουσική. Το 2014 πρωταγωνίστησε στα διαφημιστικά των υγιεινών ποτών *Terma*  και της χρηματοδοτικής Ουρουγουανής εταιρίας *Anda*. Επίσης έκανε διαφημιστικά για τη βαφή μαλλιών L' Oreal για τη Ρωσία και Ουκρανία. Η εταιρία καλλυντικών ομορφιάς AVON Αργεντινής επέλεξε τη Νατάλια Ορέιρο να είναι το πρόσωπο προώθησης τον προϊόντων της για το 2016, η οποία γύρισε ένα μικρό ευχητήριο βίντεο σαν το λανσάρισμα της συνεργασίας της με την εταιρία. Επίσης, η φαρμακευτική εταιρία Ibupirac επέλεξε τη Νατάλια να είναι το πρόσωπο προώθησης των παυσίπονων της, η οποία εδρεύει στην Ουρουγουάη.

### Παρουσίαση

Το ντεμπούτο ως παρουσιάστρια το έκανε το 1998, στην 28η τελετή των βραβείων *Martín Fierro*, μαζί με τον Φερνάντο Μπράβο. Το 2000 το Fox κάλεσε τη Νατάλια να γίνει παρουσιάστρια της λατινοαμερικάνικης βερσιόν των *Teen Choice Awards*.

Από το 2008 και κατά τη διάρκεια 8 συνεχόμενων ετών, ήταν η παρουσιάστρια του *Un sol para los chicos*, ετήσιο τηλεοπτικό γεγονός στην Αργεντινή, μετάδοσης και παραγωγής του El Trece μαζί με την UNICEF, με αποκλειστικό προορισμό τη δωρεά χρημάτων για αυτό το ίδρυμα εκ μέρους τηλεθεατών και εταιριών. Κατά το 2008 παρουσίασε έναν κύκλο επεισοδίων σχετικά για την περιβαλλοντική διαχείρηση, *Recurso natural*, στη δημόσια τηλεόραση.

Παρουσίασε το 2011, το *Se dice de mi*, εκμπομπή προορισμένη για την εαυσθητοποίηση σχετικά με τα δικαιώματα της γυναίκας, στο κανάλι Encuentro. Τον Μάϊο του 2011, παρουσίασε μαζί με τον Μίκε Αμιγορένα, την 41η τελετή των βραβείων Martín Fierro, στο δίκτυο του El trece. Η Νατάλια Ορέιρο κλήθηκε να εκτελέσει χρέη παρουσιάστριας για την τρίτη απονομή των Βραβείων Platino, στις 24 Ιουλίου του 2016, όπου θα διεξαχθούν στην πατρίδα της, την Ουρουγουάη.

Φιλανθρωπία
-----------

**Unicef**

Παράλληλα με την καριέρα της όλα αυτά τα χρόνια, η Νατάλια έχει και έντονη φιλανθρωπική διαστηριότητα σε περιβαλλοντικά και κοινωνικά ζητήματα. Μεταξύ άλλων καλλιτεχνών, παρευρίσκεται κάθε χρόνο στις φιλανθρωπικές εκδηλώσεις "Domingo Amigo", ''Un sol para los chicos'' (Ένας ήλιος για τα παιδιά) και ''Τodos por los ninos Uruguayos'' τόσο παρουσιάζοντας μέρος του προγράμματος (κρατάει περίπου 12 ώρες) όσο και στο κομμάτι της καταγραφής των δωρεών, οι οποίες διοργανώνονται απο την Unicef (Αργεντινής και Ουρουγουάης) και έχουν ως σκοπό τη συγκέντρωση χρημάτων για τα παιδιά που έχουν ανάγκη. Έπειτα από πολλά χρόνια δραστηριότητας με τη Unicef (ένα από τα βασικά προγράμματα στα οποία συμμετείχε μαζί με τον επίσης πρεσβευτή της Unicef και ηθοποιό Μπενχαμίν Βικούνια ήταν το ''Dar la palabra'' το οποίο είχε ως στόχο την εξάπλωση της γραφής και της ανάγνωσης στα παιδιά σε Αργεντινή και Χιλή), το 2011 η Ορέιρο έγινε και επίσημα πρέσβειρα της συγκεκριμένης φιλανθρωπικής οργάνωσης καταφέρνοντας μάλιστα να γίνει η πρώτη γυναίκα που γίνεται πρέσβυρα ανέμεσα σε δύο χώρες (Αργεντινή-Ουρουγουάη) και συγκεκριμένα πρέσβυρα του Ρίο Ντελ Πλάτα. Ο εκπρόσωπος της Unicef στην Ουρουγουάη δήλωσε σχετικά με το γεγονός: 

> *''Πριν από μερικά χρόνια είχαμε ζητήσει ξανά από τη Νατάλια να γίνει επίσημη πρέσβυρα αλλά τότε μας είχε πει ότι θα έπρεπε να σιγουρευτούμε πρώτα ότι θέλουμε ένα άτομο σαν και εκείνη ως πρέσβη μας. Αν πράγματι ήμασταν βέβαιοι ότι ήταν άξια όπως υποστήριξε θα μπορούσαμε να της το προτείνουμε ξανά μετά από μερικά χρόνια. Σήμερα είμαστε πεπεισμένοι ότι άνθρωποι σαν και εκείνη πρέπει να τιμούνται και να πραγματοποιούν το έργο τους αναλαμβάνοντας και επισήμως τον τίτλο του πρεσβευτή της Unicef γιατί έχει αποδείξει εμπράκτως ότι έχει διάθεση να βοηθήσει και το έχει κάνει ουκ ολίγες φορές, αρκετές μάλιστα σε συνδιασμό με την Unicef. Η αποφασή της να δεχτεί την πρόταση μας, μας κάνει ιδιαίτερα χαρούμενους. Καλώς ήρθες στη μεγάλη οικογένεια της Unicef, Νατάλια!'"*
> 
> 

Από την πλευρά της, η Ουρουγουανή καλλιτέχνιδα δήλωσε ότι είναι ιδιαίτερη τιμή για εκείνη να αναλαμβάνει αυτό τον ρόλο αλλά παράλληλα και μεγάλη υπευθυνότητα τονίζοντας ότι στα άμεσα σχέδια της είναι η δημιουργία προγράμματος για τη βελτίωση της εκπαίδευσης και των συνθήκων διαβίωσης των παιδιών καθώς και διασφάλισης των δικαιωμάτων τους, προγράμματα για τα οποία θα ήταν σύντομα σε θέση να παρουσιάσει. Και κράτησε το λόγο της. Λίγους μήνες μετά και αφότου είχε φέρει στον κόσμο τον γιο της, επισκέφθηκε το Τολέδο, μέρος του Κανελόνες στην Ουρουγουάη όπου ξεκίνησε με γρήγορες διαδικασίες την εφαρμογή του προγράμματος ''Canelones crece Contigo'' που αποσκοπεί στη βελτίωση των συνθηκών διαβίωσης των παιδιών που ζουν σε περιοχές με υψηλή κοινωνική ευπάθεια στη περιοχή. Λίγο αργότερα, η ίδια επισκέφθηκε την περιοχή, ενημερώθηκε από την ομάδα της Unicef για την εξέλιξη του προγράμματος και τα προβλήματα στην εφαρμογή του ενώ επιπλέον ήρθε σε επαφή και με τους κατοίκους με σκοπό να μάθει από τους ίδιους τα προβλήματα που αντιμετωπίζουν ούτως ώστε μέσω του προγράμματος να μπορέσουν να καλύψουν τις ανάγκες τους.

Δύο μήνες αργότερα, η Νατάλια επισκέφτηκε το 9ο Δημοτικό σχολείο του Μπουένος Άιρες παίρνοντας μέρος στο πρόγραμμα "Hacelo Corto" της Unicef και του Υπουργείου Παιδείας της Αργεντινής. Σκοπός του πρόγραμματος είναι η εξάλειψη φαινομένων ρατσισμού και κοινωνικού αποκλεισμού με παράλληλη ανάπτυξη σχέσεων φιλίας και συνεργασίας μεταξύ των μαθητών το οποίο επιτυγχάνεται μέσω της δημιουργίας μιας μικρού μήκους ταινίας εντός της σχολικής αίθουσας. Το πρόγραμμα εφαρμόζεται σε παιδιά ηλικίας 6-7 ετών και η Νατάλια με την παρουσία της βοήθησε τα παιδιά να καταλήξουν στο βασικό θέμα της ταινίας τους (εντός της αίθουσας παρουσιάστηκαν οι ιστορίες από τους ίδιους τους μαθητές και έπειτα επέλεξαν το θέμα που τους αρέσει περισσότερο), τον τρόπο ανάπτυξης τους θέματός τους και τον τίτλο βοηθώντας τους παράλληλα να σχεδιάσουν τους χαρακτήρες της ταινίας τους. Μετά από μια δημιουργική μέρα, η Πρέσβειρα του Ρίο ντελ Πλάτα έφυγε αφήνοντας ενθουσιασμένους τους μαθητές και έχοντας λάβει την υπόσχεση τους ότι μόλις ολοκληρώσουν την ταινία τους θα είναι η πρώτη που θα την απολαύσει.

Στις μέσα του 2013, έπειτα από δική της πρωτοβουλία ξεκινάει μια ακόμα εκστρατεία μαζί με την Unicef με τίτλο "Ο θηλασμός σου δίνει το καλύτερο" με σκοπό την αύξηση της ευαισθητοποίησης σχετικά με το όφελος του θηλασμού κατά των πρώτων 2 χρόνων της ζωής ενός παιδιού. Αν και η ίδια κρατάει τη ζωή της μακριά από τα φώτα της δημοσιότητας και είναι ιδιαίτερα αυστηρή στο θέμα της έκθεσης του γιου της, για τις ανάγκες της καμπάνιας, η Νατάλια φωτογραφίζεται με το παιδί της.

> *''Δεν μου αρέσει να εκθέτω τον γιο μου. Θέλω μεγαλώνοντας να έχει μία φυσιολογική ζωή. Ωστόσο, στόχος μου μέσω τους προγράμματος είναι να ευαισθητοποιήσω και πολύ περισσότερο να ενημερώσω τις νέες μητέρες για τα οφέλη που προσφέρει ο θηλασμός τόσο στο παιδί όσο και στην ίδια τη μητέρα καθώς και την ιδιαίτερη σχέση που αναπτύσεται μεταξύ τους δια μέσω του θηλασμού. Σκέφτηκα ότι αν για τις ανάγκες της καμπάνιας ''δανειζόμασταν'' ένα οποιδήποτε παιδάκι αυτό θα ήταν σαν κοροιδία από την πλευρά μου. Θεώρησα, λοιπόν, ότι δεν θα ήταν και τόσο κακό να φωτογραφηθώ μαζί του γιατί γίνεται για ένα πολύ ιδιαίτερο σκοπό. Είμαι σίγουρη ότι όταν θα μεγαλώσει, θα συμφωνήσει με αυτή την απόφαση. Όταν γεννήθηκε ο Μερλίν, αποφασίσαμε ότι θα τον θηλάζαμε μέχρι το 2ο έτος του. Δεν ήταν εύκολο. Δουλειά, ένα συγκεκριμένο πρόγραμμα, ακόμα και προκαταλήψεις. Είναι πολύ σημαντικό σε αυτή την προσπάθεια να έχουν οι μητέρες τη βοήθεια του συζύγου τους. Είναι σίγουρο ότι αν δεν είχα τη στήριξη του συζύγου μου, ο οποίος πολλές φορές έφερνε το παιδί στο γύρισμα, δεν θα τα είχα καταφέρει. Ο Μερλίν σήμερα είναι 17 μηνών και έχει ξεκινήσει να τρώει κανονικά από τον έκτο μήνα, ωστόσο εμείς συνεχίζουμε κανονικά όχι όμως βέβαια με την ίδια συχνότητα όπως τους πρώτους μήνες''.*
> 
> 

Σύμφωνα με επίσημα στοιχεία της Unicef, οι κλήσεις στο τηλεφωνικό κέντρο του Οργανισμού αυξήθηκαν κατακόρυφα ενώ σε ποσοστό της τάξεως του 80% αφορούσαν την εκστρατεία ενημέρωσης σχετικά με το θηλασμό. Ένα μήνα αργότερα, επισκέπτεται το νοσοκομείο San Martín το οποίο αποτελεί τράπεζα μητρικού γάλακτος. Εκεί κάνει γυρίσματα για ένα μικρό αφιέρωμα με θέμα τα πρόωρα γεννημένα βρέφη τα οποία φιλοξενούνται στο νοσοκομείο το οποίο αποτελέι τράπεζα μητρικού γάλακτος και προβάλλεται στη φιλανθρωπική εκδήλωση ''Un sol para los chicos''. Λίγες μέρες μετά, η Νατάλια συμμετείχε στη νέα εκστρατεία της Unicef ''Σταμάτα τη βία'' και ''Είναι έφηβοι'' αντίστοιχα.

**Greenpeace**

Μεγάλο κεφάλαιο στη φιλανθρωπική δράση της Ουρουγουανής σταρ αποτελεί και ο οργανισμός της Greenpeace της οποίας έγινε και επίσημα μέλος το Δεκέμβριο του 2004 μαζί με τον σύζυγο της. Αμέσως μετά την ένταξη της, η Νατάλια ξεκίνησε δράση γυρίζοντας ένα σύντομο κλιπ με θέμα τις επιπτώσεις της κλιματικής αλλαγής στο πλανήτη μας το οποίο αποτέλεσε και μέρος της εκστρατείας που θα ηγούνταν η ίδια με τίτλο ''Κλιματική Αλλαγή, Εκατομμύρια Κίνδυνοι''. Αποκορύφωμα της εκστρατείας αποτέλεσε η συγκέντρωση υποστηρικτών της Greenpeace στην πλατεία Δημοκρατίας στο Μπουένος Άιρες όπου η Νατάλια με λόγο που έβγαλε εξήγησε τους στόχους της εκστρατείας ξεσηκώνοντας το συγκεντρωμένο πλήθος. Με διάφορες συνεντεύξεις καλούσε το κόσμο να στηρίξει την προσπάθεια της Greenpeace και να μην μείνει αμέτοχος σε ένα θέμα που δεν αφορά μόνο τους ίδιους αλλά και τις επόμενες γενιές.

Τον Απρίλιο του 2005, μεταβαίνει στην πατρίδα της, την Ουρουγουάη για να συμμετάσχει στο συνέδριο της Greenpeace σε συνεργασία με τον οργανισμό OCC (Οργανισμό για τη διατήρηση των κητωδών) με σκοπό να πετύχουν την επανένταξη της Ουρουγουάης στη Διεθνή Επιτροπή Φαλαινοθηρίας (CBI) για την υπεράσπιση των φαλαινών. Στις 25 Σεπτεμβρίου, η Νατάλια συμμετείχε μαζί με τον σύζυγο της στη συγκέντρωση διαμαρτυρίας της Greenpeace. Οι διαμαρτυρόμενοι συγκεντρώθηκαν μπροστά στο προεδρικό μέγαρο φορώντας μπλουζάκια με συνθήματα υπέρ της ανάδειξης της θαλάσσιας περιοχής της Αργεντινή σε εθνικό πάρκο κάτι που θα σηματοδοτούσε το τέλος της φαλαινοθηρίας στα θαλάσσια ύδατα της χώρας. Τον Ιανουάριο του 2006, συμμετέχει σε νέα εκστρατεία κατά της φαλαινοθηρίας, αυτή τη φορά στη θαλάσσια περιοχή της Ασίας γυρίζοντας ένα τηλεοπτικό σποτ ενώ παράλληλα επισκέπτεται το νέο παράρτημα της Greenpeace στο Τσακαρίτα, στο Μπουένος Άιρες με σκοπό να ξεκινήσει μια νέα προσπάθεια ενημέρωσης των πολιτών για τη χρήση νέων συστημάτων αξιοποίησης του βρόχιμου νερού και της ηλιακής ενέργειας, συστήματα τα οποία χρησιμοποιεί το συγκεκριμένο παράρτημα του οργανισμού. Εκείνη την ίδια χρονιά έγινε το γκαλά για τα 20 χρόνια προς όφελος της UNICEF. Τα έσοδα αυτής της εκδήλωσης πήγαν για την προώθησης της ασφαλούς μητρότητας και επικέντρωση στην οικογένεια. Στα μέσα του επόμενου έτους, η Νατάλια μέσω ενός διαφημιστικού σποτ καλεί τον κόσμο να συμμετάσχει στην εκστρατεία ''Μπλε Μάρτης'' (Marcha azul). Λίγες μέρες μετά, σε συνέντευξη τύπου παρουσιάζει το νέο πρόγραμμα διάσωσης φαλαινών καλώντας για άλλη μια φορά τον κόσμο να βοηθήσει στην προσπάθεια που γίνεται. Την επόμενη μέρα, παρευρίσκεται μαζί με τον σύζυγο της στη διαδήλωση διαμαρτυρίας κατά της φαλαινοθηρίας στο Μπουένος Άιρες ενώ την ίδια στιγμή γίνονται χιλιάδες παρόμοιες συγκεντρώσεις σε όλο τον κόσμο. Ως πρέσβειρα της Greenpeace, το 2011 συμμετέχει στην εκστρατεία υπέρ της διάσωσης των δασών στην Αργεντινή και φωτογραφίζεται για χάρη του σκοπού γυμνή σε προχωρημένη εγκυμοσύνη. Η ίδια δηλώνει :

> *''Δεν ενέκρινα ποτέ τις γυμνές φωτογραφίσεις και ειδικά σε στάδιο προχωρημένης εγκυμοσύνης όπως πολλές διάσημες κάνουν και μάλιστα παίρνουν και τεράστια χρηματικά ποσά γι'αυτές. Δικαίωμα τους είναι και κανείς δεν μπορεί να τις κατηγορήσει γι' αυτό. Αυτή η περίπτωση όμως είναι διαφορετική, γίνεται για έναν πολύ σημαντικό σκοπό. Δάσος σημαίνει ζωή. Περιέχει περισσότερο από τα μισό της βιοποικιλότητας του πλανήτη. Στην Αργεντινή, κάθε 2 λεπτά εξαφανίζονται τεράστιες εκτάσεις. Έχουμε ήδη χάσει το 70% των δασών και της ζούγκλας μας. Θέλω το παιδί μου να γνωρίσει τα δάση. Στη φωτογράφιση της εκστρατείας υπάρχει ένας συμβολισμός. Στην κοιλιά μου απεικονίζεται ένα δάσος και το σώμα μου αντικατοπτρίζει την πρόθεση μου να συνεχίζω να πολεμώ για ένα υγιέστερο περιβάλλον και να περάσω αυτή την κληρονομιά στον γιο μου. Κάποιες μάνες τραγουδούν στα μωρά τους, εγώ θέλω να του προσφέρω ένα δάσος και θα του μάθω πώς να το σέβεται. Από το 2007 μαζί με την Greenpeace πολεμούμε για ένα καλύτερο μέλλον και προσπαθουύμε να σταματήσουμε την κακοποίηση των δασών. Καλούμε τον κόσμο να μας βοηθήσει σε αυτή την προσπάθεια και να μην μείνει απαθής. Δεν αφορά μονάχα εμάς η διασωση των δασών αλλά και τα παιδιά μας, τα εγγόνια μας. Είναι μια κληρονομιά που οφείλουμε να διατηρήσουμε ακέραιη όπως τη λάβαμε από τους προγόνους μας.''*
> 
> 

 Με αφορμή τη συμπλήρωση 25 χρόνων δράσης του Οργανισμού στην Αργεντινή, η Νατάλια μεταξύ άλλων καλλιτεχνών γυρίζει ένα διαφημιστικό σποτάκι με το εξής μήνυμα:

> ''*Καμιά κυβέρνηση, καμία πολυεθνική, κανένα οικονομικό συμφέρον δεν υπαγορεύει τις ενέργειές μας. Στηριζόμαστε στη βοήθεια των ανθρώπων σαν κι εσάς." - Greenpeace*
> 
> 

Στα μέσα Σεπτεμβρίου του 2013, η Νατάλια παίρνει μέρος σε νέα καμπάνια της Greenpeace με στόχο της απελευθέρωση των 30 ακτιβιστών ( 28 ακτιβιστές του διεθνούς οργανισμού, ένας ανεξάρτητος φωτογράφος και ένας ανεξάρτητος κάμεραμαν) που κρατούνταν από τις Ρωσικές Αρχές και αντιμετώπιζαν κατηγορίες για πειρατεία και χουλιγκανισμό για την ειρηνική διαμαρτυρία εναντίον των γεωτρήσεων πετρελαίου στη Θάλασσα Πιτσόρα (Αρκτική) δίνοντας υπόσχεση πώς θα τους επισκεφθεί. Πράγματι δύο μήνες αργότερα και ενώ η ίδια βρίσκονταν στη Ρωσία για χάρη της περιοδεία της ''Tour Hits 2013'' η Νατάλια τους επισκέπτεται στην Αγία Πετρούπολη δείχνοντας την υποστήριξη της. Κατά τη διάρκεια των συναυλιών στη Ρωσία, η Ουρουγουανή σταρ περνούσε για ακόμη μία φορά το οικολογικό της μήνυμα προβάλλοντας ένα βιντεάκι διάρκειας 3 λεπτών, ένα ποίημα που έγραψε η ίδια με τον τίτλο ''Πλανήτης'' (μελοποιημένο στα ρώσικα) το οποίο συνοδεύονταν με εικόνες βγαλμένες από την κλιματική αλλαγή. Μάλιστα στην πρώτη συναυλία επί ρωσικού εδάφους και μετά την προβολή του ολιγόλεπτου βίντεο, η Ορέιρο έκανε την εμφάνιση της σκηνή στέλνοντας το μήνυμα της στους 30 ακτιβιστές:

> *''Είμαστε μαζί σας, σύντροφοι! Μην πτοείστε! Συνεχίζουμε τις προσπάθειες μας για ένα καλύτερο μέλλον!''*
> 
> 

Πέρα από την δράση της με την Greenpeace, η Νατάλια Ορέιρο συμμετείχε και σε άλλες εκστρατείες με στόχο την ευαισθητοποίηση του κόσμου σε οικολογικά θέματα. Το 2009 συμμετείχε στην εκστρατεία ''Γράμματα αγάπης για το μέλλον'', με την οποία προέτρεπε τον κόσμο να στείλε ένα βίντεο ή μία φωτογραφία σχετικά με την κλιματική αλλαγή με σκοπό την παράδοση τους στις επόμενες γενιές. Στο ολιγόλεπτο βίντεο η Νατάλια αναφέρει:

> *''Η Αρκτική λιώνει αλλά τα λόγια σου θα παραμείνουν. Πώς θα εξηγούσες στις επόμενες γενιές γιατί επέπτρεψες να συμβεί αυτό;''*
> 
> 

Την ίδια χρόνια συμμετείχε στην εκστρατεία ''Παγκόσμια Πορεία για την Ειρήνη και τη μη βία'' με σκοπό τη διάλυση των πυρηνικών όπλων, το τέλος των πολέμων και τον τερματισμό όλων των μορφών βίας (σωματική, οικονομική, φυλετική, θρησκευτική, πολιτισμική, σεξουαλική και ψυχολογική). Το 2011, η Νατάλια μεταξύ άλλων καλλιτεχνών ερμήνευσε το τραγούδι ''Basta ya'' (Αρκετά πια) για χάρη του μη κερδοσκοπικού οργανισμού ''Conciencia solidaria'' που ασχολείται με την καταπολέμηση του ουρανίου και άλλων υλικών εξόρυξης με χρήση χημικών ουσιών που ρυπαίνουν το περιβάλλον και το νερό.

Παράλληλα με τη δράση της στους οργανισμούς της Greenpeace και της Unicef, η Νατάλια έχει συμμετάσχει σε διάφορες εκστρατείες κατά των ναρκωτικών και ευρήτερα των παραισθησιογώνων ουσιών, κατά του καρκίνου του μαστού, υπερ της υιοθέτησης αδέσποτων ζώων καθώς και σε εκστρατείες υπέρ της βελτίωσης της ασφάλειας στους δρόμους της Αργεντινής με σκοπό τη μείωση των θανατηφόρων ατυχημάτων εντός του κράτους (Conduciendo a Conciencia) ενώ την ίδια ώρα προωθούσε το σπουδαίο έργο ιδρυμάτων όπως το ''Cilsa'' και το **''**Natalí Dafne Flexer'' που βοηθούν άτομα με ειδικές ανάγκες και παιδιά με καρκίνο αντίστοιχα. Το 2005 έκανε τρείς συναυλίες όπου τα χρήματα θα πήγαιναν για καταστάσεις εκτάκτου ανάγκης όπως ο σεισμός της Χαΐτης ενώ ταυτόχρονα μαζί με τον Ντιέγκο Μαραντόνα αποτέλεσαν τα πρόσωπα της μάρκας Ona Saez και φορώντας μπλουζάκια της Ντίσνευ προωθούσαν την εκστρατεία κατά του υποσιτισμού των παιδιών στην Αργεντινή. Τον Αύγουστο του 2012, συμμετείχε μαζί με τον Φακούντο Αράνα σε εκστρατεία του ιδρύματος ''Si'' που έχει ως σκοπό την ένταξη των ανθρώπων στην κοινωνία από τις πιο ευάλωτες περιοχές της Αργεντινής μέσω προγραμμάτων κατάρτησης και εκπαίδευσης. Το 2013 η Νατάλια Ορέιρο βραβεύτηκε για τη φιλανθρωπική της δράση με το ίδρυμα ''Peluffo Giguens'' που στηρίζει παιδιά με καρκίνο και τις οικογένειες τους προκαλώντας την έκπληξη όλων καθώς κανένας δεν γνώριζε ότι είναι νονά του ιδρύματος και το χρηματοδοτεί κάτι περισσότερο από δέκα χρόνια.

Αξίζει να αναφερθούμε στη δράση της με το Διεθνή Οργανισμό Προσφύγων (ΟΙΜ). Η Νατάλια για χάρη του οργανισμού ερμήνευσε το τραγούδι ''Esclava'' (Σκλάβα), συμμετείχε στην εκστρατεία του οργανισμού ''Ας πούμε ΟΧΙ στη διακίνηση, ας πούμε ΟΧΙ στη σύγχρονη μορφή δουλείας'' παρέχοντας ταυτόχρονα μέσω ενός διαφημιστικού σποτ τηλέφωνα επικοινωνίας στα οποία θα μπορούσαν να απευθυνθούν τα θύματα για την παροχή βοήθειας. Τέλος, με αφορμή τον ρόλο της στη σειρά Entre Canibales (2015), συμμετείχε στην εκστρατεία ''Ni una menos'' που μάχεται κατά της βίας εναντίων των γυναικών. Τρεις μονάχα μήνες μετά την έναρξη της εκστρατείας, 40 γυναίκες-θύματα κακοποίησης έχασαν τη ζωή τους. Έτσι στις 28 Αυγούστου η Νατάλια φωτογραφήθηκε για το ημερολόγιο της εκστρατείας στο οποίο ήταν σημειωμένες οι ημερομηνίες που έχασαν τις ζωές τους οι άτυχες γυναίκες. Σε έντονο συναισθηματικό κλίμα, η Ορέιρο έδωσε συνέντευξη στο περιοδικό ''La Garganta Poderosa'' με θέμα το φαινόμενο της κακοποίησης εις βάρος των γυναικών που παρατηρείται έντονα στην Αργεντινή, δηλώνοντας: 

>  *''Ένα άτομο που σε αγαπά δεν μπορεί ούτε να σε προσβάλλει, ούτε να σε χτυπάει. Είσαι ελεύθερη, όλοι μας είμαστε ελεύθεροι και έχουμε το δικαίωμα να διαλέξουμε με ποιόν θέλουμε να είμαστε, πού θέλουμε να είμαστε, πότε θα έχουμε την επιθυμία να κάνουμε έρωτα, πώς θέλουμε να ντυνόμαστε, πώς θέλουμε να μιλάμε, τί μουσική θέλουμε να ακούμε, από τα πιο σημαντικά μέχρι τα πιο ασήμαντα. Εσύ είσαι ο κάτοχος του μυαλού σου, του κορμιού σου, της αγάπης σου.''*
> 
>

Καλλιτεχνικά
------------

### Επιρροές

Η Φιόνα Άπλ και οι Σούι Τζενέρις είναι κάποιοι από τους καλλιτέχνες που έχουν εμπνεύσει τη Νατάλια.

Ανάμεσα τους αναφερόμενους καλλιτέχνες της Ορέιρο βρίσκονται διάφοροι καλλιτέχνες όπως η Τζάνις Τζόπλιν, η Πέρλ Τζάμ, οι Ρεντόντος, οι Ραμόνες, ο Τσάρλυ Γκαρσία, οι Σούμο, οι Αλμέντρα, οι Σούι Τζενέρις, οι Πιόχος και η Φιόνα Άπλ. Όσο αφορά τις μεγάλες μουσικές διαφορές που έχει ανάμεσα στις δουλείες της και τις επιρροές της ξεκαθάρισε στο περιοδικό Rolling Stones:

> «Το ότι εγώ κάνω λάτιν ποπ δεν πάει να πει πως δεν μπορεί να μου αρέσουν οι Ρεντονίτος. Οι ροκάδες ηχογραφούν έναν δίσκο αφιέρωμα στον Σάντρο και όταν ήταν νέοι το ότι ακουγαν τον Σάντρο, ήταν υπέροχο ή όχι; Ο Σάντρο ήταν δημοφιλής. Η μουσική είναι μουσική (ανεβάζει τον τόνο). Μπορεί να έχω προτεραιότητα για κάτι αλλά δεν μπορείς να είσαι τόσο κλειστός. Αν και δεν ταιριάζει με το γούστο σου, κάτι μπορεί να σε τραβήξει.»
> 
> 

### Κληρονομιά και κριτική

Η Νατάλια Ορέιρο θεωρείτο μια από τις πιο αναγνωρισμένες λατίνες του κόσμου χάρη στις τηλενουβέλες της και τα τραγούδια της. Χάρη στην τεράστια διεθνή δημοτικότητά της με τις μυθοπλασίες της έφτασε να θεωρείται *η Βασίλισσα της Τηλενουβέλας*. Σε χώρες όπως η Ρωσία και το Ισραήλ, χάρη στην τεράστια επιτυχία των τηλενουβέλων της, πολλά νεαρά άτομα αρχίζουν να σπουδάζουν την Ισπανική γλώσσα.
Παρά ότι πολλά μέσα κριτικάρουν αρνητικά το φωνητικό ταλέντο της Ορέιρο, η ίδια βρίσκεται στη μουσική σκηνή ως μια από τις πιο επιτυχημένες και βραβευμένες λατίνες τραγουδίστριες, έτσι ως την Ουρουγουανή με τις περισσότερες πωλήσεις δίσκων του κόσμου. Το «Cambio Dolor», το «Me muero de amor», το «Tu veneno», το «Río de la plata», το «Que digan lo que quieran», ήταν αδιαμφιβήτητες επιτυχίες σε διεθνές επίπεδο. Η μουσική της επιτυχία ξεπέρασε τα όρια της Λατινικής Αμερικής, καταφέροντας να τοποθετηθεί ως "αστέρι του τραγουδιού" σε πολύ μακρινές χώρες της Ανατολικής Ευρώπης και Μέσης Ανατολής. Ήταν η πρώτη λατίνα στην ιστορία που έλαβε ένα *Gold Otto* στη Πολωνία και ένα *Stopudovy hit* στη Ρωσία.

Το 2014 στη Ρωσία ονομάστηκε η τρίτη λατίνα με την πιο μεγάλη επιρροή στη χώρα. Για τη μεγάλη διεθνή πώληση των μυθοπλασιών που πρωταγωνιστεί, το *Μιλάγκρος, η ατίθαση* (Muneca brava), το *Μελίτα, το φλογερό κορίτσι* (Kachorra) και το *Σαρίτα, είσαι η ζωή μου* (Sos mi vida), τη μετέτρεψαν στην πιο καλοπληρωμένη ηθοποιό της Αργεντινής. Το 2013 η Αργεντίνικη εφημερίδα La Νación, την ονόμασε ένα από τα 50 άτομα με τη μεγαλύτερη έμπνευση του κόσμου των τεχνών. Η ομορφιά της, η εικόνα της και η αισθητική της την έχουν φτάσει να θεωρείτο μια από τις πιο όμορφες Λατίνες και σέξυ του κόσμου, τοποθετώντας την ανάμεσα στις 25 πιο όμορφες λατίνες, σύμφωνα με το περιοδικό People en Español. Το 2012 στέφθηκε ως Πρέσβειρα Αργεντίνικης Ομορφιάς από τη L’Oréal Paris.

Φιλμογραφία
-----------

### Ταινίες

| Χρονιά | Τίτλος | Ρόλος | Σκηνοθέτης | Σημειώσεις |
| --- | --- | --- | --- | --- |
| 1998 | Un Argentino en Nueva York | Βερόνικα ντε Ρίτσι | Χουάν Χοσέ Χούσιντ |  |
| 2003 | Cleopatra | Μιλάγκρος/Σάντρα | Εντουάρντο Μινιόνια |  |
| 2004 | La guerra de los gimnasios | Ηθοποιός | Ντιέγο Λέρμαν | Μικρού μήκους ταινία |
| 2007 | La peli | Λόλα Μοντέρο | Γουστάβο Ποστιλιόνε |  |
| 2008 | Las vidas posibles | Μάρσια Μικόνι | Σάντρα Γκουλιότα | Υποψηφιότητα - Condor de Plata - Καλύτερη Ηθοποιός 2ου Ρόλου |
| 2009 | Música en espera | Πάουλα Οτέρο | Ερμάν Γκόλφριντ | Υποψηφιότητα - Condor de Plata - Καλύτερη Ηθοποιός
Υποψηφιότητα - Βραβεία Sur - Καλύτερη Ηθοποιός |
| 2009 | Francia | Κριστίνα | Αντριάν Καετάνο |  |
| 2010 | Miss Tacuarembó | Νατάλια 'Κριστάλ'/Κάντιδα Λόπες | Μαρτίν Σάστρε | Νικήτρια - Βραβεία Iris - Καλύτερη Ηθοποιός
Νικήτρια - ACCU - Καλύτερη Ηθοποιός |
| 2011 | Mi primera boda | Λεονόρα Μπεγιάμι | Άριελ Βίνογκραντ |  |
| 2012 | Infancia Clandestina | Κριστίνα/Τσάρο | Μπενχαμίν Άβιλα | Νικήτρια - Condor de Plata - Καλύτερη Ηθοποιός
Νικήτρια - Βραβεία Sur - Καλύτερη Ηθοποιός
Νικήτρια - Φεστιβάλ Διεθνούς Κινηματογράφου Καλών Τεχνών - Καλύτερη Ηθοποιός
Νικήτρια - Βραβεία Sol - Καλύτερη Ηθοποιός |
| 2013 | Wakolda | Έβα | Λουσία Πουέντζο | Νικήτρια - Condor de Plata - Καλύτερη Ηθοποιός
Νικήτρια - Βραβεία Sur - Καλύτερη Ηθοποιός
Νικήτρια - Φεστιβάλ Unasur - Καλύτερη Ηθοποιός
Υποψηφιότητα - Βραβεία Platino - Καλύτερη Ηθοποιός |
| 2016 | Gilda, no me arrepiento de este amor | Μίριαμ Μπιάνκι/ Σίλντα |  |  |
| 2018 | Re loca | Πιλάρ | Μαρτίνο Ζαϊντέλις | Υποψηφιότητα - Βραβεία Sur - Καλύτερη Προσαρμογή Σεναρίου |
| 2020 | La noche mágica | Κίρα Νταμάτο | Γκαστόν Πορτάλ |  |
| 2020 | Reinas salvajes | Κονστάντζα | Ματίας Λουτσέσι |  |
| 2020 | Bajo el agua | Ρεμπέκα | Αλεχάντρο Τσόμσκι |  |

### Τηλενουβέλες

| Χρονιά | Τίτλος | Ρόλος | Κανάλι | Σημειώσεις |
| --- | --- | --- | --- | --- |
| 1993 | El show de Xuxa | Σούπερ Πακίτα | Κανάλι 13 |  |
| 1994 | Alta comedia | Μαργαρίτα | Κανάλι 9 |  |
| 1994 | Alta comedia | Φλορένσια | Κανάλι 9 | Επεισόδιο: Έβα Φλορισίντα |
| 1994 | Aprendar a volar | Μόνικα | Κανάλι 13 |  |
| 1994 | Inconquistable corazón | Βικτόρια/Νατάλια | Κανάλι 9 |  |
| 1995 | Dulce Ana | Βερόνικα Ιτούρμπε Μονταλμπάν | Κανάλι 9 |  |
| 1996 | 90-60-90 modelos | Λουσία Περάλτα | Κανάλι 9 |  |
| 1997 | Ricos y famosos | Βαλέρια Γκαρσία Μέντες ντε Σαλέρνο | Κανάλι 9 |  |
| 1998/1999 | Muñeca brava | Μιλάγκρος 'Τσολίτο' Εσπόσιτο ντι Κάρλο | Telefe | Υποψηφιότητα - Martín Fierro - Καλύτερη Ηθοποιός σε Νουβέλα
Νικήτρια - Βραβεία Viva (Ισραήλ) - Καλύτερη Ηθοποιός |
| 2002 | Kachorra | Αντόνια 'Κατσόρα' Γκερέρο/Ροσάριο Ατσάβαλ | Telefe | Υποψηφιότητα - Martín Fierro - Καλύτερη Ηθοποιός σε Κωμωδία
Υποψηφιότητα - Βραβεία Inte - Καλύτερη Ηθοποιός |
| 2004 | El deseo | Κάρμεν | Telefe |  |
| 2005 | Botines | Ρενέ | Κανάλι 13 | Επεισόδιο: Η μπαλαρίνα σε ρόζ και πράσινα |
| 2005 | Al ritmo del tango | Νατάλια Σολάνος | Ρωσία | Μίνι σειρά 16 επεισοδίων |
| 2006/2007 | Sos mi vida | Εσπεράντζα 'Μαϊμού' Μουνιός | Κανάλι 13 | Υποψηφιότητα - Martin Fierro - Καλύτερη Ηθοποιός σε Κωμωδία
Νικήτρια - Βραβεία Clarin - Καλύτερη Ηθοποιός σε Τηλεκωμωδία |
| 2007 | Patito feo | Πατρίσια Γκονσάλες | Κανάλι 13 | Ειδική εμφάνιση 2 επεισοδίων |
| 2008 | Amanda O | Αμαντα Ο | America TV | Υποψηφιότητα - Martin Fierro - Καλύτερη Ηθοποιός σε Κωμωδία |
| 2011 | Cuando me sonreís | Λεονόρα Μπεγιάμι | Telefe | Ειδική εμφάνιση μαζί με τον Ντάνιελ Χέντλερ |
| 2012/2013 | Lynch | Ισαμπέλ Ρέγιες/Μαριάνα | Movie City |  |
| 2013/2014 | Solamente vos | Αουρόρα Αντρές | Κανάλι 13 | Νικήτρια - Martin Fierro - Καλύτερη Ηθοποιός σε Κωμωδία
Νικήτρια - Βραβεία Tato - Καλύτερη Ηθοποιός σε Τηλεκωμωδία |
| 2015 | Entre Caníbales | Αριάνα Μεντόσα/Άνχελες | Telefe | Υποψηφιότητα - Βραβεία Notirey - Καλύτερη Ηθοποιός σε Καθημερινή Σειρά
Υποψηφιότητα - Βραβεία Tato - Καλύτερη Ηθοποιός σε Καθημερινή Σειρά
Νικήτρια - Βραβεία Martin Fierro - Καλήτερη Ηθοποιός σε Καθημερινή Σειρά |
| 2020 | Grisel | Γκρισέλ | Telefe |  |

### Παρουσίαση

| Χρονιά | Τίτλος | Κανάλι |
| --- | --- | --- |
| 1998 | Βραβεία Martin Fierro | Κανάλι 9 |
| 2000 | Teen Choice Awards | Fox |
| 2002 | Φεστιβάλ Τραγουδιού Βίνια ντελ Μάρ | Κανάλι 13 (Χιλής) |
| 2008 | Recurso Natural | Κανάλι 7 (Δημόσια Τηλεόραση) |
| 2008, 2009, 2013, 2014, 2015 | Un Sol Para Los Chicos | Κανάλι 13 |
| 2010 | Se dice de mi | Κανάλι Encuentro |
| 2011 | Βραβεία Marin Fierro | Κανάλι 13 |
| 2017 | Βραβεία Latino Ισπανίας |  |

### Θέατρο

| Χρονιά | Τίτλος | Ρόλος | Σκηνοθέτης |
| --- | --- | --- | --- |
| 1996 | Las mariposas son libres | Τζίλ |  |
| 2007 | Mujeres por la identidad |  | Ciclo Teatro por la Identidad |
| 2007 | Masculino Singular |  | Ciclo Teatrisimo 2007 |

Δισκογραφία
-----------

**Στούντιο Άλμπουμ**

| Τιτλος | Λεπτομέρειες |
| --- | --- |
| Natalia Oreiro | * Κυκλοφορία: 14 Ιουλίου του 1998
* Δισκογραφική Εταιρία: Sony BMG Ariola Argentina
* Φορμάτ: Κασέτα, CD
 |
| Tu Veneno | * Κυκλοφορία: 8 Αυγούστου του 200
* Δισκογραφική Εταιρία: Sony BMG Ariola Argentina
* Φορμάτ: Κασέτα, CD
 |
| Turmalina | * Κυκλοφορία: 1 Ιουνίου του 2002
* Δισκογραφική Εταιρία: Sony BMG Ariola Argentina
* Φορμάτ: Κασέτα, CD
 |

### Ειδικές Εκδόσεις Άλμπουμ

| Χρονιά | Πληροφορίες |
| --- | --- |
| 1999 | Natalia Oreiro (Επανέκδοση) |
| 2001 | Natalia Oreiro: κυκλοφορία μόνο για την Πολωνία (Πολωνία) |
| 2001 | Natalia Oreiro 2001 (Τσεχία) |
| 2001 | Natalia Oreiro 2001 (Ουγγαρία) |
| 2001 | Natalia Oreiro 2001: Από τη Νάτυ με αγάπη (Ισραήλ) |
| 2003 | Turmalina: έκδοση Turmalina |

### Σίνγκλ

| Χρονιά | Τίτλος | Θέση | Άλμπουμ |
| --- | --- | --- | --- |
| Πιο hot τραγούδια | Τοπ 100 Αργεντινής |
| 1998 | Que si, que si | - | - | Natalia Oreiro |
| De tu amor | - | 2 |
| Cambio dolor | - | 1 |
| 1999 | Huracan | - | - |
| Me muero de amor | - | - |
| 2000 | Tu veneno | 10 | 1 | Tu veneno |
| Rio de la plata | 37 | 1 |
| 2001 | Como te olvido | - | 11 |
| Basta de ti | - | - |
| Un ramito de violetas | - | 39 |
| 2002 | Cuesta arriba, cuesta abajo | - | 20 | Turmalina |
| Que digan lo que quieran | 26 | 1 |
| 2014 | Todos me miran |  |  | Sedal |

### Μουσικά Βίντεο

| Χρονιά | Τίτλος | Σκηνοθέτης | Άλμπουμ |
| --- | --- | --- | --- |
| 1998 | Que si, que si |  | Natalia Oreiro |
| De tu amor |  |
| Cambio dolor |  |
| 1999 | Me muero de amor | Χοσέ Λουίς Μάσα |
| 2000 | Tu veneno | Αάρον Γουάιτ | Tu veneno |
| Rio de la plata | Χοσέ Λουίς Μάσα |
| 2001 | Como te olvido |  |
| 2002 | Que digan lo que quieran | Ναουέλ Λερένα | Turmalina |
| 2007 | Esclava |  |  |
| 2013 | Todos me miran |  |  |
| 2014 | Я умираю от любви (Me muero de amor - Ρωσική βερσιόν) | Μαρτίν Σάστρε |  |

### Soundtracks

| Χρονιά | Σειρά/Ταινία | Σημειώσεις |
| --- | --- | --- |
| 1998 | Un Argentino en Nueva York | Ταινία |
| 1999 | Muneca brava | Τηλενουβέλα |
| 2002 | Kachorra | Τηλενουβέλα |
| 2006 | Sos mi vida | Τηλενουβέλα |
| 2008 | Amanda O | Τηλενουβέλα |
| 2010 | Miss Tacuarembo | Ταινία |
| 2013 | Solamente vos | Τηλενουβέλα |
| 2016 | Gilda, no me arrepienteo de este amor | Ταινία |

Περιοδείες
----------

| Χρονιά | Όνομασία Περιοδείας | Νούμερο Συναυλιών |
| --- | --- | --- |
| 2000-2002 | Tu Veneno Tour | 35 συναυλίες |
| 2003 | Tour-malina Tour | 10 συναυλίες |
| 2005 | Tahiti-Haiti Tour 2005 | 4 συναυλίες |
| 2013 | Tour Hits 2013 | 3 συναυλίες |
| 2014 | Nasha Natasha Tour 2014 | 16 συναυλίες |
| 2015 | Fiesta Tour 2015 | 7 συναυλίες (Ακυρώθηκε) |
| 2016 | Cumbia & Hits Tour 2016 | 5 συναυλίες |

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  «La actriz y cantante Natalia Oreiro». viajeauruguay.com. Αρχειοθετήθηκε από το πρωτότυπο στις 22 Ιουλίου 2015. Ανακτήθηκε στις 25 Οκτωβρίου 2015.
3. ↑  Natalia Trzenko (3 Μαρτίου 2012). «La fórmula secreta de la reina de la telenovela». lanacion.com. Ανακτήθηκε στις 25 Οκτωβρίου 2015.
4. ↑  «7 ani de telenovele-fenomen». apropotv.ro. 31 Ιανουαρίου 2005. Ανακτήθηκε στις 25 Οκτωβρίου 2015.
5. ↑  «Natalia Oreiro». cinenacional.com. Ανακτήθηκε στις 25 Οκτωβρίου 2015.
6. ↑  «Cinemanía >> Natalia Oreiro». lahiguera.net. Ανακτήθηκε στις 25 Οκτωβρίου 2015.
7. ↑  «Natalia Oreiro vuelve a probar suerte en el universo musical». eldia.com. Ανακτήθηκε στις 25 Οκτωβρίου 2015.
8. ↑  «Natalia Oreiro». cmtv.com. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 25 Οκτωβρίου 2015.
9. ↑  «"Yo amo a mi país. Soy uruguaya hasta la médula"». elpais.com. Ανακτήθηκε στις 25 Οκτωβρίου 2015.
10. ↑  «Natalia Oreiro reclamada como hija desaparecida en dictadura». lr21.com. 4 Οκτωβρίου 2012. Ανακτήθηκε στις 25 Οκτωβρίου 2015.
11. ↑  «La boda secreta de Natalia Oreiro». entelchile.net. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 25 Οκτωβρίου 2015.
12. ↑  «Inédito video de Natalia Oreiro como paquita de Xuxa - El Intransigente». *www.elintransigente.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 25 Οκτωβρίου 2015.
13. ↑  «Natalia Oreiro recuerda sus inicios en la actuación: "No quise ser sólo una chica carismática"». .latvnosdomina.com. 17 Σεπτεμβρίου 2013. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 25 Οκτωβρίου 2015.
14. ↑  Verónica Pagés (29 Δεκεμβρίου 1996). «La nueva generación». Lanacion.com. Αρχειοθετήθηκε από το πρωτότυπο στις 19 Νοεμβρίου 2016. Ανακτήθηκε στις 25 Οκτωβρίου 2015.
15. ↑  Vanesa Zumbo (Ιούνιος 2002). «La mujer maravilla». Parati.com. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 25 Οκτωβρίου 2015.
16. ↑  Ileen Sánchez. «NATALIA OREIRO». Terra.com. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 25 Οκτωβρίου 2015.
17. ↑  «Made in Nueva York». Lanacion.com. 16 Μαρτίου 1998. Αρχειοθετήθηκε από το πρωτότυπο στις 13 Μαΐου 2016. Ανακτήθηκε στις 25 Οκτωβρίου 2015.
18. ↑  «Biografía de Natalia Oreiro». Todomusica.org. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 25 Οκτωβρίου 2015.
19. ↑  «Solamente ella, por Rusia y Polonia». clarin.com. 5 Σεπτεμβρίου 2013. Ανακτήθηκε στις 25 Οκτωβρίου 2015.
20. ↑  «Oreiro, con muñeca para la telenovela». lanacion.com. 17 Νοεμβρίου 1998. Αρχειοθετήθηκε από το πρωτότυπο στις 13 Μαΐου 2016. Ανακτήθηκε στις 25 Οκτωβρίου 2015.
21. ↑  «Onda6 TV estrena la telenovela 'Muñeca Brava'». hoycinema.abc.es. 24 Σεπτεμβρίου 2007. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 25 Οκτωβρίου 2015.
22. ↑  Cecilia Bembibre. «La tele se mira el ombligo». Pagina12.com. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 25 Οκτωβρίου 2015.
23. ↑  «Natalia Oreiro, una verdadera "muñeca brava" te canta: Río de la Plata». Elintransigente.com. 4 Δεκεμβρίου 2012. Αρχειοθετήθηκε από το πρωτότυπο στις 4 Ιουνίου 2016. Ανακτήθηκε στις 25 Οκτωβρίου 2015.
24. ↑  «Las 10 canciones más recordadas de las telenovelas argent». Losandes.com. Αρχειοθετήθηκε από το πρωτότυπο στις 10 Σεπτεμβρίου 2014. Ανακτήθηκε στις 25 Οκτωβρίου 2015.
25. ↑  «Cómo es el nuevo disco de Natalia Oreiro». Clarin.com. Αρχειοθετήθηκε από το πρωτότυπο στις 11 Οκτωβρίου 2016. Ανακτήθηκε στις 25 Οκτωβρίου 2015.
26. ↑  Sebastián Espósito (16 Οκτωβρίου 2000). «Oreiro, el debut menos soñado». Lanacion.com. Αρχειοθετήθηκε από το πρωτότυπο στις 13 Μαΐου 2016. Ανακτήθηκε στις 25 Οκτωβρίου 2015.
27. ↑  «Niñas quieren actuar junto a Natalia Oreiro». Eltiempo. 27 Ιανουαρίου 2010. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 25 Οκτωβρίου 2015.
28. ↑  «Tiempos de cambios para Natalia Oreiro». Terra.com. Αρχειοθετήθηκε από το πρωτότυπο στις 28 Μαρτίου 2016. Ανακτήθηκε στις 25 Οκτωβρίου 2015.
29. ↑  Carlos González-Shánel (12 Δεκεμβρίου 2000). «Actriz y cantante uruguaya, Natalia Oreiro, cosecha éxitos con Tu veneno». Radio.cz. Ανακτήθηκε στις 25 Οκτωβρίου 2015.
30. ↑  «Natalia Oreiro triunfa en Europa del Este». Losandes.com. 16 Δεκεμβρίου 2000. Αρχειοθετήθηκε από το πρωτότυπο στις 12 Απριλίου 2016. Ανακτήθηκε στις 25 Οκτωβρίου 2015.
31. ↑  «Natalia Oreiro - Tu veneno». Terra.com. Αρχειοθετήθηκε από το πρωτότυπο στις 28 Μαρτίου 2016. Ανακτήθηκε στις 25 Οκτωβρίου 2015.
32. ↑  Leonardo D'Esposito. (26 Φεβρουαρίου 2001). «La reina se llama Natalia Oreiro». Terra.com. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 25 Οκτωβρίου 2015.
33. ↑  «Ayer empezó "Kachorra", la nueva tira de la actriz uruguaya. Interpreta a una institutriz extravagante». Ellitoral.com. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 25 Οκτωβρίου 2015.
34. ↑  «Natalia Oreiro se viene con Trumalina». Losandes.com. 25 Μαΐου 2002. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 25 Οκτωβρίου 2015.
35. ↑  «Natalia Oreiro logra éxito con su disco y telenovela». Cooperativa.cl. 11 Αυγούστου 2002. Ανακτήθηκε στις 25 Οκτωβρίου 2015.
36. ↑  «En 2003 hizo 30 conciertos por el interior de Rusia, donde recibió los aplausos de 12.000 personas, promedio, en cada show."». Clarin.com. 11 Σεπτεμβρίου 2005. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 25 Οκτωβρίου 2015.
37. ↑  «Natalia Oreiro, la diva pop del 2000». Terra.com. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 25 Οκτωβρίου 2015.
38. ↑  «Mignona quiere a Natalia». Elpais.com. Ανακτήθηκε στις 25 Οκτωβρίου 2015.
39. ↑  «Cleopatra». Lahiguera.net. Ανακτήθηκε στις 25 Οκτωβρίου 2015.
40. ↑  «Natalia Oreiro: la ley del deseo». Lanacion.com. 13 Ιουνίου 2004. Αρχειοθετήθηκε από το πρωτότυπο στις 4 Απριλίου 2015. Ανακτήθηκε στις 25 Οκτωβρίου 2015.
41. ↑  «Natalia Oreiro causa furor en la Polinesia». Clarin.com. Αρχειοθετήθηκε από το πρωτότυπο στις 24 Απριλίου 2014. Ανακτήθηκε στις 25 Οκτωβρίου 2015.
42. ↑  «La invasión de Natalia Oreiro». Infobae.com. 26 Ιανουαρίου 2006. Ανακτήθηκε στις 25 Οκτωβρίου 2015.
43. ↑  «Desde Rusia con amor». Elpais.com. 5 Απριλίου 2013. Ανακτήθηκε στις 25 Οκτωβρίου 2015. [*νεκρός σύνδεσμος*]
44. ↑  «Buen comienzo para "Sos mi vida"». *www.lanacion.com.ar*. Αρχειοθετήθηκε από το πρωτότυπο στις 3 Απριλίου 2015. Ανακτήθηκε στις 26 Οκτωβρίου 2015.
45. ↑  «Terra - Sos mi vida: Arana, Oreiro y un nuevo amor, en fotos - Entretenimiento». *www.terra.com.ar*. Αρχειοθετήθηκε από το πρωτότυπο στις 7 Απριλίου 2014. Ανακτήθηκε στις 26 Οκτωβρίου 2015.
46. ↑  «Sos mi vida: el fenómeno del amor eterno». *edant.clarin.com*. Ανακτήθηκε στις 26 Οκτωβρίου 2015.
47. ↑  «El rating está con "Sos mi vida"». *www.lanacion.com.ar*. Αρχειοθετήθηκε από το πρωτότυπο στις 13 Μαΐου 2016. Ανακτήθηκε στις 26 Οκτωβρίου 2015.
48. ↑  «Natalia Oreiro, a Cannes por "Sos mi vida"». *edant.clarin.com*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Οκτωβρίου 2015.
49. ↑  «La vuelta de Natalia Oreiro». *www.haceinstantes.net*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Οκτωβρίου 2015.
50. ↑  «La Monita ya es Amanda». *edant.clarin.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Οκτωβρίου 2015.
51. ↑  «Diario de Cuyo - Natalia Oreiro, al frente de "Recurso natural"». *www.diariodecuyo.com.ar*. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 26 Οκτωβρίου 2015.
52. ↑  «Un viaje de descubrimiento». *edant.clarin.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Οκτωβρίου 2015.
53. ↑  «Norma Aleandro + Natalia Oreiro: "El nuestro es un vínculo de familia"». *edant.clarin.com*. Αρχειοθετήθηκε από το πρωτότυπο στις 2 Νοεμβρίου 2013. Ανακτήθηκε στις 26 Οκτωβρίου 2015.
54. ↑  «Festival de San Sebastian». *www.sansebastianfestival.com*. Αρχειοθετήθηκε από το πρωτότυπο στις 26 Σεπτεμβρίου 2009. Ανακτήθηκε στις 26 Οκτωβρίου 2015.
55. ↑  «La vida es sueño». *Clarin.com*. Ανακτήθηκε στις 26 Οκτωβρίου 2015.
56. ↑  «Miss Tacuarembó». *TodasLasCríticas*. Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 26 Οκτωβρίου 2015.
57. ↑  «Natalia Oreiro y Flor Peña, premiadas en Uruguay». *Exitoina* (στα Ισπανικά). Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 26 Οκτωβρίου 2015.
58. ↑  «Natalia Oreiro vuelve a la TV con un ciclo sobre la lucha de las mujeres». *Clarin.com*. Ανακτήθηκε στις 26 Οκτωβρίου 2015.
59. ↑  «Natalia Oreiro conduce Se dice de mí». *tiempo.infonews.com*. Αρχειοθετήθηκε από το πρωτότυπο στις 3 Απριλίου 2015. Ανακτήθηκε στις 26 Οκτωβρίου 2015.
60. ↑  «Mi primera boda, Natalia Oreiro, Daniel Hendler, Ariel Winograd». *www.lahiguera.net*. Ανακτήθηκε στις 26 Οκτωβρίου 2015.
61. ↑  «Trailer de "Mi primera boda", la nueva película de Natalia Oreiro». *Exitoina* (στα Ισπανικά). Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 26 Οκτωβρίου 2015.
62. ↑  «Serie protagonizada por Natalia Oreiro lidera los nuevos estrenos del cable | Cultura&Entretención | La Tercera Edición Impresa». *diario.latercera.com*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 26 Οκτωβρίου 2015.
63. ↑  «Adelanto exclusivo: cómo será el final de la serie que protagoniza Natalia Oreiro». *www.lanacion.com.ar*. Αρχειοθετήθηκε από το πρωτότυπο στις 6 Φεβρουαρίου 2016. Ανακτήθηκε στις 26 Οκτωβρίου 2015.
64. ↑  «Moviecity estrena segunda temporada de su serie original Lynch - Televisión». *www.prensario.net*. Αρχειοθετήθηκε από το πρωτότυπο στις 25 Οκτωβρίου 2015. Ανακτήθηκε στις 26 Οκτωβρίου 2015.
65. ↑  «Moviecity estrena temporada final de Lynch - Televisión». *www.prensario.net*. Αρχειοθετήθηκε από το πρωτότυπο στις 26 Οκτωβρίου 2015. Ανακτήθηκε στις 26 Οκτωβρίου 2015.
66. ↑  «*Lynch* iniciará su tercera y última temporada». *El Universal*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Οκτωβρίου 2015.
67. ↑  «Oscar 2013: Infancia Clandestina representará a la Argentina». *www.lanacion.com.ar*. Αρχειοθετήθηκε από το πρωτότυπο στις 3 Απριλίου 2015. Ανακτήθηκε στις 26 Οκτωβρίου 2015.
68. ↑  «Natalia Oreiro, Cóndor de Plata como Mejor Actriz». *Exitoina* (στα Ισπανικά). Αρχειοθετήθηκε από το πρωτότυπο στις 12 Αυγούστου 2014. Ανακτήθηκε στις 26 Οκτωβρίου 2015.
69. ↑  «Natalia Oreiro volvió a cantar en Rusia». *Natalia Oreiro volvió a cantar en Rusia*. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 26 Οκτωβρίου 2015.
70. ↑  «La noche en que Oreiro descolló en los Martín Fierro». *www.tvshow.com.uy* (στα Ισπανικά). Αρχειοθετήθηκε από το πρωτότυπο στις 11 Αυγούστου 2014. Ανακτήθηκε στις 26 Οκτωβρίου 2015.
71. ↑  «Natalia Oreiro y Diego Peretti se lucen en el tráiler de "Wakolda"». *VOS*. Αρχειοθετήθηκε από το πρωτότυπο στις 1 Μαρτίου 2014. Ανακτήθηκε στις 26 Οκτωβρίου 2015.
72. ↑  «Arrasó "Wakolda"». *Clarin.com*. Ανακτήθηκε στις 26 Οκτωβρίου 2015.
73. ↑  «Como lo hizo antes, Natalia Oreiro se prepara para triunfar en Rusia y Polonia | Diario digital sobre el negocio del espectaculo». *laubfal.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 29 Οκτωβρίου 2015.
74. ↑  «El nuevo video de Natalia Oreiro junto a Facundo Arana… ¡en ruso!». *Exitoina* (στα Ισπανικά). Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Οκτωβρίου 2015.
75. ↑  «"Entre caníbales": el secreto está en sus ojos». *Clarin.com*. Ανακτήθηκε στις 26 Οκτωβρίου 2015.
76. ↑  «natalia-oreiro-rusia-videos-recital».
77. ↑  «taquilla-argentina».
78. ↑  «natalia-oreiro-gano-como-mejor-actriz-gilda-los-premios-sur».
79. ↑  «natalia-oreiro-hizo-bailar-cumbia-rusos».
80. ↑  «natalia-oreiro-reina-pop».
81. ↑  «https://www.carlospazvivo.com/natalia-oreiro-brillo-en-la-primera-noche-del-festival-de-penas-de-villa-maria/».  Εξωτερικός σύνδεσμος στο `|title=` (βοήθεια)[*νεκρός σύνδεσμος*]
82. ↑  «natalia-oreiro-revivio-a-gilda-con-un-show-en-mar-del-plata\_177064».
83. ↑  «natalia-oreiro-brindo-un-concierto-en-mar-del-plata».
84. ↑   .  Missing or empty `|title=` (βοήθεια)
85. ↑  «iris-platino-natalia-oreiro».
86. ↑  «taquilla-argentina/2018».
87. ↑  «natalia-oreiro-rodo-el-clip-de-su-cancion-mundialista-united-by-love-en-el-cerr».
88. ↑  «natalia-oreiro-lanzo-otra-cancion-del-mundial-mi-pobedim/».
89. ↑  «Oreiro Kids Choice Awards».
90. ↑  «natalia-oreiro-distinguida-en-brasil-con-un-premio-a-su-trayectoria».
91. ↑  «To Russia with love».
92. ↑  «natalia-oreiro-comenzo-su-gira-y-revoluciona-rusia/».
93. ↑  «un-fenomeno-internacional-natalia-oreiro-girara-por-rusia-con-su-tour-inolvidabl».
94. ↑  «reiro-a-sala-llena-en-moldavia/».
95. ↑  «natalia-oreiro-en-armenia/».
96. ↑  «durante-un-show-en-rusia-natalia-oreiro-sorprendio-a-facundo-arana-por-su-cumpleanos».
97. ↑  «oreiro-presenta-un-nuevo-tema-en-rusia-y-deslumbra-en-un-super-festival».
98. ↑  «natalia-oreiro-conciertos-polonia-rusia.phtml».
99. ↑  «ariel-winogruad-ya-trabaja-en-su-nueva-pelicula-con-leonardo-sbaraglia-y-natalia-oreiro».
100. ↑  «natalia-oreiro-superstar-nasha-natasha-se-estreno-en-netflix».
101. ↑  «la uruguaya-rusa».
102. ↑  «natalia-oreiro-la-madonna-rusa-llega-a-netflix».
103. ↑  «nasha-natasha-documental-natalia-oreiro-resumen-resena».
104. ↑  «atalia-oreiro-se-mostro-caracterizada-como-eva-peron».
105. ↑  «natalia-oreiro-conducira-voz-uruguay».
106. ↑  «prime-video-presento-iosi-el-espia-arrepentido».
107. ↑  «furor-en-las-plataformas-iosi-el-espia-arrepentido».
108. ↑  «iosi-el-espia-arrepentido-en-prime-».
109. ↑  «Natalia Oreiro: Tarantino przepowiadał mi wielką karierę». *Onet Muzyka* (στα Πολωνικά). Αρχειοθετήθηκε από το πρωτότυπο στις 2 Μαΐου 2015. Ανακτήθηκε στις 29 Φεβρουαρίου 2016.
110. ↑  «/ARTS & ENTERTAINMENT/MUSIC-LATAM: Natalia Oreiro Follows Her Own Path | Inter Press Service». *www.ipsnews.net*. Ανακτήθηκε στις 29 Φεβρουαρίου 2016. [*νεκρός σύνδεσμος*]
111. ↑  «Natalia Oreiro filmaría con Tarantino». *LARED21* (στα Ισπανικά). Ανακτήθηκε στις 29 Φεβρουαρίου 2016.
112. ↑  «Natalia Oreiro u producenta Tarantino». *Onet Film* (στα Πολωνικά). Ανακτήθηκε στις 29 Φεβρουαρίου 2016. [*νεκρός σύνδεσμος*]
113. ↑  «Natalia Oreiro actuará en film estadounidense». *Montevideo Portal*. Ανακτήθηκε στις 29 Φεβρουαρίου 2016. [*νεκρός σύνδεσμος*]
114. ↑  «Natalia Oreiro se prepara para filmar en Hollywood | E! Online Latinoamerica | Argentina». *E! Online Latino*. Ανακτήθηκε στις 29 Φεβρουαρίου 2016.
115. ↑  «Natalia Oreiro cumple el sueño de trabajar con Bruce Willis y John Travolta». *Primicias Ya* (στα Ισπανικά). Ανακτήθηκε στις 29 Φεβρουαρίου 2016. [*νεκρός σύνδεσμος*]
116. ↑  «Natalia Oreiro conquistará Hollywood». *www.hola.com.ar*. Ανακτήθηκε στις 29 Φεβρουαρίου 2016.
117. ↑  «natalia-oreiro-cumple-el-sue241o-trabajar-bruce-willis-y-john-travolta».
118. ↑  «/natalia-oreiro-cumple-el-sue241o-trabajar-bruce-willis-y-john-travolta».
119. ↑  «natalia-oreiro-filmara-en-hollywood-junto-a-bruce-willis-y-john-travolta».
120. ↑  «Susana Giménez y un show de perlitas en su nota a Natalia Oreiro». *Ciudad.com*. Ανακτήθηκε στις 29 Φεβρουαρίου 2016.
121. ↑  «natalia-oreiro-hara-una-pelicula-con-willem-dafoe».
122. ↑  «natalia-oreiro-hara-una-pelicula-con-willem-dafoe».
123. ↑  «natalia-oreiro-filmara-con-willem-defoe».
124. ↑  «oreiro-rechazo-filmar-una-serie-en-estados-unidos-estas-fueron-sus-razones-».
125. ↑  «natalia-oreiro-rechazo-un-proyecto-en-eeuu-».
126. ↑  «los-motivos-por-los-que-natalia-oreiro-rechazo-grabar-una-serie-en-estados-unidos/».
127. ↑  «Con vista al río, Las Oreiro presentaron una colección bien navy - Revista Ohlalá!». *www.revistaohlala.com*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 26 Οκτωβρίου 2015.
128. ↑  «NATALIA OREIRO: DE PAQUITA A EMPRESARIA, LAS OREIRO». *ESTRELLADAS TV* (στα Αγγλικά). Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 26 Οκτωβρίου 2015.
129. ↑  «Young&Rubicam presentó una nueva campaña para C&A». *iProfesional*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 26 Οκτωβρίου 2015.
130. ↑  «Natalia Oreiro deslumbró en la presentación de "Naranja MO"». *www.cadena3.com*. Ανακτήθηκε στις 26 Οκτωβρίου 2015.
131. ↑  «Sedal junto a Natalia Oreiro presentan la segunda edición de 1,2,3 PEINADOS». *Urban*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Οκτωβρίου 2015.
132. ↑  «Terma elige a Natalia Oreiro como embajadora de vida saludable». *frecuenciashow.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 26 Οκτωβρίου 2015.
133. ↑  «ANDA inaugura nuevo local en el Cerro con Natalia Oreiro | Espectador Negocios | espectador.com». *espectadornegocios.com*. Ανακτήθηκε στις 26 Οκτωβρίου 2015. [*νεκρός σύνδεσμος*]
134. ↑  «Pantalla chica». *www.lanacion.com.ar*. Αρχειοθετήθηκε από το πρωτότυπο στις 19 Οκτωβρίου 2014. Ανακτήθηκε στις 26 Οκτωβρίου 2015.
135. ↑  «Un sol para los chicos ya tiene conductores - Baradero Te Informa». *www.baraderoteinforma.com.ar*. Ανακτήθηκε στις 26 Οκτωβρίου 2015.
136. ↑  «Natalia Oreiro volvería a conducir los Martín Fierro - La Gaceta». *www.lagaceta.com.ar*. Ανακτήθηκε στις 26 Οκτωβρίου 2015.
137. ↑  «Natalia Oreiro, madrina de gala a beneficio de Unicef». *Exitoina* (στα Ισπανικά). Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 26 Οκτωβρίου 2015.
138. ↑  «Natalia Oreiro: embarazada y por los bosques nativos junto a Greenpeace». *Greenpeace Argentina*. Ανακτήθηκε στις 26 Οκτωβρίου 2015.
139. ↑  «Embarazada de ocho meses, Natalia Oreiro se desnudó para una campaña ecológica». *www.cadena3.com*. Ανακτήθηκε στις 26 Οκτωβρίου 2015.
140. ↑  «Natalia Oreiro se desnudó para Greenpeace - La Gaceta». *js.lagaceta.com.ar*. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 26 Οκτωβρίου 2015.
141. ↑  «UNICEF Argentina - UNICEF Argentina - Natalia Oreiro». *www.unicef.org*. Αρχειοθετήθηκε από το πρωτότυπο στις 12 Οκτωβρίου 2016. Ανακτήθηκε στις 26 Οκτωβρίου 2015.
142. ↑  «Natalia Oreiro se sumó a la campaña #NiUnaMenos». *minutouno.com*.
143. ↑  «#NiUnaMenos: los famosos que fueron a la marcha». *www.lanacion.com.ar*. Αρχειοθετήθηκε από το πρωτότυπο στις 20 Ιουνίου 2016. Ανακτήθηκε στις 19 Νοεμβρίου 2015.
144. ↑  «La revista la Garganta Poderosa asegura que hubo 40 femicidios desde el #NiUnaMenos». *www.telam.com.ar*. Ανακτήθηκε στις 19 Νοεμβρίου 2015.
145. ↑  «Natalia Oreiro». *www.rollingstone.com.ar*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 26 Οκτωβρίου 2015.
146. ↑  «Traductora y fan de Natalia Oreiro: "En Rusia la amamos millones"». *www.tvshow.com.uy* (στα Ισπανικά). Αρχειοθετήθηκε από το πρωτότυπο στις 31 Μαρτίου 2015. Ανακτήθηκε στις 26 Οκτωβρίου 2015.
147. ↑  «Miradas opuestas: Natalia Oreiro vuelve a cantar». *VOS*. Αρχειοθετήθηκε από το πρωτότυπο στις 7 Ιουλίου 2015. Ανακτήθηκε στις 26 Οκτωβρίου 2015.
148. ↑  «Terra - Natalia Oreiro es la actriz mejor paga de la television». *www.terra.com.ar*. 11 Σεπτεμβρίου 2008. Αρχειοθετήθηκε από το πρωτότυπο στις 21 Σεπτεμβρίου 2016. Ανακτήθηκε στις 26 Οκτωβρίου 2015.
149. ↑  «LA NACION elige a las 50 personas que nos inspiraron en 2013». *www.lanacion.com.ar*. Αρχειοθετήθηκε από το πρωτότυπο στις 28 Νοεμβρίου 2015. Ανακτήθηκε στις 26 Οκτωβρίου 2015.
150. ↑  «"A pesar del éxito, me siento sola" | GENTE». *www.gente.com.ar*. Αρχειοθετήθηκε από το πρωτότυπο στις 19 Σεπτεμβρίου 2016. Ανακτήθηκε στις 26 Οκτωβρίου 2015.
151. ↑  «Natalia Oreiro, la cara de L´Oreal». *Clarin.com*. Ανακτήθηκε στις 26 Οκτωβρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νατάλια Ορέιρο** |

* Επίσημη ιστοσελίδα
* Η Νατάλια Ορέιρο στο IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16603708
* **Europeana**: agent/base/73622
* LCCN: n2003081192
* ISNI: 0000 0000 5550 4098
* GND: 135131316
* SUDOC: 15572911X
* BNF: cb167523147 (data)
* MusicBrainz: bf67a751-bce5-4f7a-8d68-e4b5a678fae3
* NKC: jn20020722308

 |

 |